Κώστας Μπακογιάννης: «Ήμουν βαριά δυσλεκτικός και με την κατάλληλη αντιμετώπιση…»| Fay's book\nΜε αφορμή την Ευρωπαϊκή Ημέρα Ευαισθητοποίησης για τη δυσλεξία, ο Κώστας Μπακογιάννης προέβη σε μια προσωπική εξομολόγηση. Ο Δήμαρχος Αθηναίων αποκάλυψε ότι στην παιδική ηλικία του ήταν βαριά δυσλεκτικός.\nΕιδικότερα, ο Κώστας Μπακογιαννης ανέφερε πως ως μαθητής δημοτικού ήταν κακός και δυσκολευόταν να αντεπεξέλθει στις απαιτήσεις του σχολείου. Μετά από διάφορες εξετάσεις που έκανε, κατάφερε να αντιμετωπίσει τη δυσλεξία και έτσι όχι μόνο ολοκλήρωσε το σχολείο αλλά σήμερα είναι κάτοχος διδακτορικού.\n«Και μια προσωπική ιστορία, σήμερα που είναι η Ευρωπαϊκή Ημέρα Ευαισθητοποίησης για την Δυσλεξία. Φωτίσαμε και το συντριβάνι της Ομόνοιας. Στο Δημοτικό ήμουν, κατά βάση, ένας κακός μαθητής. Στην απελπισία της, η μάνα μου για να ανακαλύψει γιατί δυσκολευόμουν τόσο, μου έκανε τότε διάφορες εξετάσεις που απέδειξαν ότι ήμουν βαριά δυσλεκτικός.\nΈκτοτε, και με την κατάλληλη αντιμετώπιση, τελείωσα το σχολείο με καλούς βαθμούς, σπούδασα σε πανεπιστήμια υψηλών απαιτήσεων και κατάφερα να έχω Διδακτορικό. Σε όλους εσάς που ακούτε ότι το παιδί σας είναι δυσλεκτικό και τρομάζετε, ένα έχω να πω με όλη μου τη δύναμη: τίποτα δεν σταματάει τα παιδιά σας από το σπουδαίο μέλλον που έχουν μπροστά τους και αξίζουν. Αρκεί να γίνει η προσπάθεια. Πρώτα της οικογένειας και μετά του παιδιού.\nΗ Δυσλεξία δεν είναι αρρώστια, είναι συνθήκη. Απελευθερώστε τα παιδιά σας, από το βάρος αυτό, κάνοντας απλώς τη κατάλληλη διάγνωση.Και σε όλους τους μικρούς δυσλεκτικούς εκεί έξω, προτείνω μια σύγχρονη εκδοχή αυτού που μου έκανε η μάνα μου: κάντε google με τους σπουδαίους δυσλεκτικούς αυτού του κόσμου. Θα εκπλαγείτε!», έγραψε χαρακτηριστικά ο Κώστας Μπακογιάννης.\nΣυγκλονίζει η μαραθωνοδρόμος, Μαρία Πολύζου: «Με βίαζε ο πατέρας μου από τα 11»\nΣία Κοσιώνη –: Κώστας Μπακογιάννης: Οικογενειακή έξοδος στο Κολωνάκι – Φωτογραφίες\nΚώστας Μπακογιάννης: Στην: παρέλαση συνοδευόμενος από τον τετράχρονο γιο του, Δήμο\nΚώστας Μπακογιάννης: Οι: πρώτες δηλώσεις για τη μάχη της Ντόρας Μπακογιάννη με το πολλαπλό μυέλωμα\nΚώστας ΜπακογιάννηςΚώστας Μπακογιάννης δυσλεξία\nΚώστας Μπακογιάννης: Πέρασε την ονομαστική του εορτή κάνοντας ελεύθερη πτώση\nΚώστας Μπακογιάννης: Εμβολιάστηκε κατά του κορονοϊού -Ποιο εμβόλιο έκανε;\nΗ τρυφερή ανάρτηση της Σίας Κοσιώνη για τα γενέθλια του γιου της!\nΣία Κοσιώνη: Οι ευχές στον σύζυγό της, Κώστα Μπακογιάννη για την ονομαστική του γιορτή και η επική ατάκα της Τζένης Μπότση!\nΚοσιώνη – Μπακογιάννης: Μένουν σπίτι και περνούν τις ώρες τους παρέα με τον γιο τους


Αλεξιάδης: Δεν θα κάνουμε τα ίδια που συνέβησαν με τη λίστα Λαγκάρντ - Ειδήσεις - νέα - Το Βήμα Online\nΑλεξιάδης: Δεν θα κάνουμε τα ίδια που συνέβησαν με τη λίστα Λαγκάρντ\n«Αυτά που έγιναν στις προηγούμενες λίστες, είναι οδηγός μας για να μην κάνουμε τα ίδια σε αυτήν. Δεν θα μείνει τρία χρόνια σε κάποιο ντουλάπι ή σε κάποιο ψυγείο, θα ξεκινήσουμε άμεσα τον επιχειρησιακό σχεδιασμό και την υλοποίηση ελεγκτικών ενεργειών γι’ αυτή την λίστα» δήλωσε στον ΒΗΜΑ 99,5 ο αναπληρωτής υπουργός Οικονομικών Τρύφων Αλεξιάδης, με αφορμή τη λίστα «Ρηνανίας».\n26 Νοεμβρίου 2015, 11:50 Ενημερώθηκε: 26 Νοεμβρίου 2015, 11:50\nΟ κ. Αλεξιάδης τόνισε ότι θα υπάρχει συνεχής ενημέρωση για τις εξελίξεις με τη νέα λίστα και εξήγησε τι σχεδιάζει να κάνει η κυβέρνηση.\n«Θα γίνει πρώτα απ’ όλα ειδικό επιχειρησιακό σχέδιο, το οποίο θα περιγράψει τι ακριβώς θα γίνει για τη λίστα. Θα υπάρχει ειδικό λογισμικό για τον έλεγχο της λίστας. Θα ξεκινήσει άμεσα η αξιοποίησή της και θα ξεκινήσει άμεσα η αξιολόγησή της. Θα ξεκινήσει άμεσα η διασύνδεσή της με άλλα στοιχεία που έχει το Υπουργείο Οικονομικών, διότι μπορεί ένα όνομα που θα βρούμε εκεί να είναι και σε άλλες λίστες ή να είναι σε εξέλιξη ο έλεγχος. Λέμε λοιπόν, ότι θα πάμε σε μια σειρά από ενέργειες».\nΕρωτηθείς για τη ρύθμιση για τη νομιμοποίηση αδήλωτων εισοδημάτων, ο κ. Αλεξιάδης δήλωσε: «Άμεσα θα κατατεθεί στη Βουλή, είναι ήδη στη συζήτηση στα τεχνικά κλιμάκια, το νομοσχέδιο που έχει εξαγγελθεί εδώ και πολύ καιρό για την εθελοντική αποκάλυψη κεφαλαίων στο εσωτερικό και στο εξωτερικό. Νομίζω ότι πρέπει όλοι πλέον να καταλάβουν ότι δεν είμαστε στην εποχή που μπορούσαν να κρυφτούν χρήματα και θα δοθεί μία τελευταία ευκαιρία με αυτό το νομοσχέδιο.\n»Να δηλωθούν κεφάλαια τα οποία δεν δικαιολογούνται από τις φορολογικές δηλώσεις. Διότι αυτός που έχει βγάλει χρήματα στο εξωτερικό, που έχει στη θυρίδα του ή στο ντουλάπι του και δικαιολογούνται από τις φορολογικές δηλώσεις, δεν έχει κάποιο πρόβλημα. Αυτός όμως που δεν δικαιολογούνται, έχει πολύ μεγάλο πρόβλημα και πρέπει να το καταλάβει κάποτε. Πρέπει να καταλάβουν ότι είμαστε σε μια νέα περίοδο – τελείωσαν πλέον τα αστεία».\nΑπογοητευτικά στοιχεία για τον έλεγχο των offshore\nΑπό τις περίπου 6.000 offshore εταιρίες που είναι αξιοποιήσιμες ελεγκτικά, έχουν ελεγχθεί συνολικά 384 και έχουν βεβαιωθεί 129,5 εκατ. ευρώ, από τις οποίες οι 321 με βεβαιωμένα ποσά ύψους 94,5 εκατ. ευρώ, την περίοδο 2014-2015, όπως ενημέρωσε τη Βουλή ο αναπληρωτής υπουργός Οικονομικών, απαντώντας σε σχετική επίκαιρη ερώτηση του βουλευτή των ΑΝΕΛ Δημήτρη Καμμένου.


«Τρέλα» από τους ΓΑΥΡΟΥΣ! Ολοταχώς για sold out στα διαρκείας! - Ποδόσφαιρο - gavros.gr\n«Τρέλα» από τους ΓΑΥΡΟΥΣ! Ολοταχώς για sold out στα διαρκείας!\nΠαρασκευή, 28 Ιουνίου 2019 - 19:45\nΟ πανζουρλισμός από τους ΓΑΥΡΟΥΣ συνεχίζεται. Και, μάλιστα, χωρίς… φρένο! Με περισσότερους από 17.700 να έχουν ήδη κλείσει θέση για το «Γ. Καραϊσκάκης», τη νέα σεζόν!\nΜεγάλη «τρέλα» από τους οπαδούς του Ολυμπιακού, που έχουν αφήσει απούλητα μόλις 4.300 εισιτήρια διαρκείας, την τελευταία μέρα πωλήσεων από τον Ναό, για τον μήνα Ιούνιο. Κάτι που σημαίνει, ότι πάμε ολοταχώς για sold out από νωρίς και νέο ιστορικό ρεκόρ!\nΠιο αναλυτικά, έχουν μείνει μόνο 4.300 εισιτήρια διαρκείας, τα μισά από τα οποία αφορούν «οικογενειακές» θύρες και VVIP. «Εξαφανίστηκαν» δηλαδή και δεν κυκλοφορούν πλέον για οκτώ θύρες και ειδικότερα, για την 1, την 2, την 4, την 5, την 9, την 11, την 17, την 19 και την 20.\nΟι ΓΑΥΡΟΙ αποδεικνύουν συνεχώς και με κάθε τρόπο, ότι θέλουν να είναι το έξτρα «όπλο» της ομάδας του Πέδρο Μαρτίνς στη «μάχη» για την επιστροφή στην κορυφή της Ελλάδας και γενικότερα, την επιστροφή στα τρόπαια!\nΠάνω από 17.700 φίλαθλοι του Ολυμπιακού, λοιπόν, έχουν ΠΑΡΕΙ ΘΕΣΗ ΣΤΗΝ ΚΕΡΚΙΔΑ!\nΥπενθυμίζεται, ότι η διάθεση συνεχίζεται καθημερινά από το διαδίκτυο και από Δευτέρα (1/7) στο Φαληρικό γήπεδο, από τις 10:00 με 18:00…\nΜα καλά, εσείς δεν λέγατε ότι όποιον θέλετε τον κρατάτε;\nΟ Ραζβάν Λουτσέσκου όπως φαίνεται φεύγει από τον ΠΑΟΚ για ομάδα της Αραβίας, «δικαιώνοντας» τη δήλωση του Γιώργου Σαββίδη: «Όποιον θέλουμε τον κρατάμε…». Τι όχι;\nΝτεμπούτο Ντουρμισάι με τον Θρύλο!\nΤην πρώτη του εμφάνιση, έστω και ανεπίσημη, κατέγραψε ο διεθνής επιθετικός με την ερυθρόλευκη φανέλα…\n«Καλή σεζόν» (pic)\nΗ ανάρτηση της ΠΑΕ Ολυμπιακός για το πρώτο φιλικό των Πειραιωτών επί πολωνικού εδάφους κόντρα στην Πόγκον Στσέτσιν.\n«Πρώτη» για Βαλμπουενά!\nΟ Γάλλος παικταράς του Θρύλου πραγματοποίησε το ανεπίσημο ντεμπούτο του με τη φανέλα του Ολυμπιακού στο φιλικό ματς με την Πόγκον Στσέτσιν.


Lefties.... from Inditex with Love! - daze.gr\nΚαι εκεί που ψάχνεις απεγνωσμένα να βρεις ένα παλιό σχέδιο Zara το οποίο σε είχε βολέψει απίστευτα, έρχεται η πωλήτρια με περίσσιο θράσος να σου πει ότι είναι περσινό σχέδιο και ότι δεν υπάρχει πια. Άκουσον, άκουσον. Καλή μου φίλη, μη το βάζεις κάτω. Έχεις μια ακόμη -τελευταία βέβαια- ελπίδα για να βρείς το συγκεκριμένο σχέδιο. Που θέλω να καταλήξω; LEFTIES.\nΗ εταιρεία lefties λοιπόν είναι το Outlet της Inditex. Στο κατάστημα της εταιρείας Lefties μπορείς να βρείς ρούχα απο όλα τα brands της Inditex (Massimo Dutti, Zara, Bershka κ.α) γιατί κάθε επώνυμο brand που σέβεται τον ευατό του μα πάνω απ?όλα τους πελάτες τους πρέπει να διατηρεί κατάστημα outlet.\nΤα νέα όμως δεν είναι καλά. Δεν έχει γίνει γνωστό αν η εταιρεία προτίθεται να ανοίξει στο άμεσο μέλλον κατάστημα που να φιλοξενεί την outlet συλλογή της στην Ελλάδα. Ωστόσο, μπορείτε να επισκεφτείτε τη σελίδα τους όπου θα δείτε ολόκληρη τη συλλογή και αν ποτέ σας βγάλει ο δρόμος σας στην Ισπανία, στην Πορτογαλία, στο Μεξικό ή στη Ρωσία αφήστε λίγο χώρο στις αποσκεύες σας γιατί υπάρχουν 127 καταστήματα Lefties, σίγουρα θα βρείτε ένα απο αυτά!


Ένα σπίτι για απαιτητικούς πελάτες στην κορυφή ενός βράχου\nΑρχική Ειδήσεις Επαγγελματικά Νέα Αρχιτέκτονες Ένα σπίτι για απαιτητικούς πελάτες στην κορυφή ενός βράχου\nΤελευταία Ενημέρωση στις 25 Μαρτίου 2013\nΤο σπίτι αυτό βρίσκεται σε μια βραχώδη κορυφή 70 μέτρα πάνω από την επιφάνεια της θάλασσας με πανοραμική θέα της περιοχής ‘Tunquén’, στην Χιλή. Από εδώ υπάρχει μια θέα 360 μοιρών: στον βορρά στον κόλπο ‘Quintay’, στο νότο στην περιοχή ‘Tunquén’, στα δυτικά στην παραλία της πόλης ‘Algarrobo’ και στα ανατολικά έχει θέα στο δάσος με τα πεύκα.\nΩς πρώτο βήμα, ενοποιήσαμε το σχέδιο με μια ξύλινη πλατφόρμα δομημένη πάνω στα βράχια. Κρατήσαμε το μέσο επίπεδο της φυσικής ανύψωσης ώστε να υπάρχει η κατάλληλη θέα. Στη συνέχεια, κατασκευάσαμε την πρόσβαση αξιοποιώντας τα κατώτατα όρια που προσφέρονταν από την υφιστάμενη μορφολογία του εδάφους. Έτσι, οι βράχοι ενεργούν ως ένας δρόμος για πρόσβαση στο σπίτι.\nΑναγνωρίστηκαν 3 σημεία στην περιοχή, τα οποία μπορούσαν να αποτελέσουν τις προσβάσεις στο σπίτι. Έτσι, υπάρχει μια κύρια πρόσβαση και δύο δευτερεύουσες. Η κύρια πρόσβαση δίνεται από την κλίση που δημιουργήθηκε ανάμεσα στους δύο βράχους, οι οποίοι είναι ορόσημα αυτής της περιοχής. Η είσοδος κατασκευάστηκε με συγκεκριμένα βήματα και μορφικά είναι ίδια με τα βράχια.\nΑπό αυτές τις τρεις προσβάσεις και το γενικό σχέδιο του σπιτιού, κατασκευάσαμε την κεντρική ιδέα του σχεδιασμού που απαιτήθηκε από τους ιδιοκτήτες: η ενιαία μονάδα της βεράντας-του σαλονιού-της τραπεζαρίας-της κουζίνας έχει μια πανοραμική θέα στον ωκεανό. Ταυτόχρονα επιτρέπεται να ανακαλύπτει κανείς καθημερινά τις διαφορετικές απόψεις καθώς διασχίζει το σπίτι. Το αποτέλεσμα είναι η διαρκής παρουσία του τοπίου ως σημείο αναφοράς για το σπίτι.\nΣχεδιάσαμε μια βεράντα, η οποία εκτείνεται προς τη θάλασσα και προστατεύεται μέσω κάθετων περσίδων από τους νότιους ανέμους που φυσούν συνεχώς στην κεντρική ακτή. Οι κάθετες περσίδες προστατεύουν επίσης την ιδιωτική ζωή, ενώ παράλληλα προστατεύουν από τον ήλιο. Είναι αξιοσημείωτο ότι δυτικές και βόρειες προσόψεις είναι διαφανείς και έτσι μπορεί κανείς να απολαμβάνει τη θέα.\nΗ κατασκευή αποτελείται από απλά υλικά και από απλή τεχνολογία. Η δομή αναμιγνύεται με ξύλινους στύλους σε συγκεκριμένους πάγκους και με ορισμένες πρόσθετες ξύλινες κατασκευές. Όλο το εσωτερικό είναι ντυμένο με λείες και προσεγμένες (ματ) επιφάνειες από πεύκο, ενώ οι εξωτερικοί χώροι χαρακτηρίζονται από την ‘άγρια’ φύση των πεύκων.


Βρυξέλλες: Χωρίς συμφωνία ΕΕ-Τουρκία για το μεταναστευτικό -Εφυγε χωρίς δηλώσεις ο Ερντογάν – sofokleous10.gr\nΣυμφώνησαν ότι… διαφωνούν για το μεταναστευτικό και τη συμφωνία ΕΕ-Τουρκίας οι πρόεδροι της Κομισιόν, του Ευρωπαϊκού Συμβουλίου και ο Ρετζέπ Ταγίπ Ερντογάν.\nΑυτό στο οποίο κατέληξαν στις Βρυξέλλες, είναι η δημιουργία μιας ομάδας τεχνικού πολιτικού διαλόγου υπό τον επικεφαλής της ευρωπαϊκής διπλωματίας Ζοζέπ Μπορέλ και τον υπουργό Εξωτερικών της Τουρκίας Μ. Τσαβούσογλου, με αντικείμενο να εξηγήσει τις διαφορετικές ερμηνείες επί της εφαρμογής της δήλωσης ΕΕ – Τουρκίας για το μεταναστευτικό του 2016, και να εντοπίσει σημεία που δεν έχουν εφαρμοστεί, αποκλίσεις και παραλείψεις σε όλες τις σχετικές πρόνοιες.\nΗ Ούρσουλα Φον Ντερ Λάιεν, ξεκαθάρισε ότι είναι σημαντικό πως οι γραμμές επικοινωνίας είναι ανοιχτές και ενεργές και αυτό είναι προϋπόθεση για την βελτίωση της κατάσταση των μεταναστών στον Έβρο. Τόνισε ότι ο σημερινός διάλογος ήταν εποικοδομητικός και οδήγησε σε χαρτογράφηση, διευκρινίζοντας ότι η συμφωνία του 2016 παραμένει επίκαιρη και τώρα οι δύο πλευρές θα δουν τι λείπει και πως θα την εφαρμόσουν.\nΔιευκρίνισε μάλιστα ότι η ΕΕ εξέφρασε τη βούληση να προχωρήσει με την εφαρμογή της δήλωσης μόνο αν αυτό είναι αμοιβαίο από την πλευρά της Τουρκίας. Η εξέταση των στοιχείων της συμφωνίας θα γίνει για το σύνολο των προβλέψεων του 2016. Τέλος ερωτηθείσα σχετικά με την επιχειρησιακή κατάσταση στα σύνορα με την Ελλάδα, επανέλαβε πως κάθε υπερβολική βία είναι απαράδεκτη, κάθε πράξη των αρχών πρέπει να είναι αναλογική, τα σύνορα πρέπει να προστατεύονται και το δικαίωμα αίτησης για άσυλο να είναι σεβαστό, εξηγώντας πως αυτά πάνε χέρι χέρι.\nΑφγανιστάν: Ξεκίνησε η αποχώρηση των αμερικανικών δυνάμεων


Οι καλύτερες φωτογραφίες των Drone Photo Awards 2020!\nΤα έργα των νικητών του διαγωνισμού 2020 Drone Photo Awards θα φιλοξενήσει η “Accademia dei Fisiocritici” στη Σιένα, ένα από τα παλαιότερα μουσεία επιστημών στην Ιταλία. Η έκθεση «Πάνω από Εμάς Μόνο ο Ουρανός» εγκαινιάζεται στις 24 Οκτωβρίου και ολοκληρώνεται στις 29 Νοεμβρίου.\nΜεγάλος νικητής ήταν ο Αυστραλός φωτογράφος Jim Picôt για τη φωτογραφία του “Love Heart of Nature”: ένα κοπάδι σολωμοί σχηματίζει μια καρδιά ενώ κοντά στο κέντρο της ένας καρχαρίας κυνηγά έναν από αυτούς.\nΣτην κατηγορία «Αστική αρχιτεκτονική» επικράτησε ο Tomasz Kowalski με τη φωτογραφία “Alien Structure on Earth”, φωτογραφία των δίδυμων πύργων Petronas Towers στην Κουάλα Λουμπούρ της Μαλαισίας.\nΝικητής στην κατηγορία «Ζώα» ήταν ο Dmitrii Viliunov με τη φωτογραφία “Where Herons Live” (φωλιές ερωδιών στις κορυφές δέντρων).\nΣτη φωτογραφία “On the Sea” του Roberto Corinaldesi δόθηκε το πρώτο βραβείο για την κατηγορία «Σπορ».\nΤην πρώτη θέση στην κατηγορία «Άνθρωποι» κατέλαβε η φωτογραφία “Frozen Land” της Alessandra Meniconzi. Ντόπιοι στην ευρασιατική στέπα, σε μείον 30 βαθμούς Κελσίου, μετακινούνται με έλκηθρο από ένα χωριό σε ένα άλλο, διασχίζοντας παγωμένα ποτάμια και λίμνες.\nΟι Nouvelle Vague και Contradition Ensemble προστίθενται στα 55α Δημήτρια.\nΈνα νέο ντοκιμαντέρ για τον Bruce Springsteen!


Κίμκι-Αναντολού Εφές 86-68: Shved λαμπρός την οδηγεί!!! | Τα μπασκετικά κακώς κείμενα\nΚίμκι-Αναντολού Εφές 86-68: Shved λαμπρός την οδηγεί!!!\n0 0 Νίκος Ξηρόκωστας Πέμπτη 21 Δεκεμβρίου 2017 Edit this post\nΜε πρωταγωνιστή των Alexey Shved η Κίμκι για μια σπουδαία νίκη επί της παραπαίουσας Εφές που πάλεψε για τρία δεκάλεπτα.\nΣημαντική νίκη για πολλούς λόγους πέτυχε η ομάδα του Μπαρτζώκα επικρατώντας πιο δύσκολα από το τελικό 86-68 της Αναντολού Εφές. Οι Ρώσοι ήταν μπροστά σχεδόν σε όλη την διάρκεια του αγώνα και παρότι οι φιλοξενούμενοι ανέτρεψαν την κατάσταση, στην τέταρτη περίοδο διέλυσαν τους αντιπάλους και πήραν το όγδοο τους ροζ φύλλο αγώνα (6 στην έδρα τους) για την διοργάνωση. Από την άλλη πλευρά οι Τούρκοι παρότι ξαναμπήκαν στο παιχνίδι, εμφανίστηκαν αναιμικοί και λίγοι στο τελευταίο δεκάλεπτο και επακολούθως έχασαν τον αγώνα και με μεγάλη διαφορά. Για τους γηπεδούχους έλαμψε για ακόμη μια φορά το ταλέντο του Shved ο οποίος προσέφερε 25 πόντους (3/5 δίποντα, 6/10 τρίποντα), 6 ασίστ, 3 κλεψίματα και αναρριχήθηκε στο 33 στο ranking system.\nΣημαντικές βοήθειες για ακόμη ένα παιχνίδι από τον Gill με 16 πόντους, 6 ριμπάουντ και πολύ ουσιαστικές εκτελέσεις (5/8 δίποντα, 1/1 τρίποντα, 3/3 βολές) ενώ ο Vialtsev με 12 πόντους συνέφερε αισθητά στην επίθεση. Οι φιλοξενούμενοι είχαν σε καλή ημέρα τον Mccollum με 20 πόντους (6/7 δίποντα, 2/3 τρίποντα) ενώ σημαντικά βοήθησαν οι Dunston (9 πόντοι με 4/4 δίποντα και 8 ριμπάουντ) και ο Simon (16 πόντοι, 8 ριμπάουντ, 5 κερδισμένα φάουλ αλλά και 7 λάθη). Η Κίμκι ξεκίνησε με τους Shved. Gill, Anderson, Jenkins και Thomas ενώ ο νεοφερμένος coach Ataman είχε στο αρχικό σχήμα τους Brown, Dunston, Simon, Dragic και Mccollum.\nΟι γηπεδούχοι έπαιξαν καλύτερα στο πρώτο δεκάλεπτο. Εκμεταλλεύτηκαν τις αμυντικές αδυναμίες των αντιπάλων τους και πυροβολώντας έξω από τα 6.75 με 5/7 τρίποντα (72%) βρήκαν πολύ εύκολο σκορ. Συνυπολογίζοντας τις 7 ασίστ αλλά και τα 5 λάθη που ανάγκασαν την Εφές να κάνει, δικαιολογημένα προηγούνταν στο τέλος της περιόδου με 26-19. Ο Shved δημιουργούσε και εκτελούσε σαν σε προπόνηση, ενώ οι παίχτες των φιλοξενούμενων απλά παρακολουθούσαν. Οι Τούρκοι είχαν μεγάλο πρόβλημα στην αντιμετώπιση του pick n' roll τόσο στην άμυνα στο κόψιμο του ψηλού, όσο και στην διείσδυση του δημιουργού.\nΣτο δεύτερο δεκάλεπτο η εικόνα άλλαξε. Οι φιλοξενούμενοι έπαιξαν πολύ καλύτερη άμυνα, ειδικότερα στην περιφέρεια (2/11 τρίποντα η Κίμκι) και δέχτηκαν μόλις 11 πόντους σε ολόκληρη την περίοδο, εκ των οποίων μόλις ένα δίποντο, ενδεικτικό της πολύ καλής αλληλοκάλυψης και συνεννόησης των παικτών της. O αγώνας έγινε πολύ αθλητικός και σκληρός (11 βολές), γεγονός που ευνόησε τους Τούρκους. Εκμεταλλεύτηκαν την απουσία ενός καλού κορμιού στην ρακέτα των αντιπάλων τους και μείωσαν την διαφορά, πηγαίνοντας στο ημίχρονο με σκορ 37-33.\nΟι δύο ομάδες είχαν από ένα δεκάλεπτο στο πρώτο μισό του αγώνα. Οι Ρώσοι στην αρχή όταν έμπαιναν τα τρίποντα φαινόταν πως θα έχουν ένα εύκολο απόγευμα. Στην συνέχεια όμως οι φιλοξενούμενοι βελτίωσαν την άμυνα τους και την αντιμετώπιση του pick n' roll ενώ ταυτόχρονα οι σωστές περιστροφές στην περιφέρεια οδηγούσαν τους παίκτες του Μπαρτζώκα σε σουτ με κακές προϋποθέσεις. Η ποιότητα όμως του Shved και οι κρίσιμες αποφάσεις του Gill δεν επέτρεψαν στην Εφές να αποκτήσει το προβάδισμα.\nΣτην τρίτη περίοδο το παιχνίδι ήταν πιο ισορροπημένο. Και οι δύο ομάδες προσπάθησαν να επιβάλλουν τον δικό τους ρυθμό, και να συνεχίσουν ο,τι έχτισαν στα προηγούμενα είκοσι λεπτά. Η Κίμκι εμφάνισε αρκετές αμυντικές αδυναμίες, ιδιαίτερα μέσα στην ρακέτα όπου εύκολα οι Τούρκοι έβρισκαν πόντους. Με κύριο εκφραστή φυσικά των Shved και αντίπαλο δέος τον Mccollum, οι δύο ομάδες εναλλάσσονταν στο προβάδισμα με την περίοδο να κλείνει με σκορ 57-56, προμηνύοντας μεγάλο ντέρμπι.\nΣτο τελευταίο δεκάλεπτο μονάχα μια ομάδα πάτησε παρκέ. Οι παίκτες της Κίμκι μπήκαν αποφασισμένοι και έφτασαν πολύ γρήγορα σε διψήφιες διαφορές πόντων, αφού οι Shved και Gill έμοιαζαν ασταμάτητοι. Οι φιλοξενούμενοι έδειχναν να τα έχουν χαμένα και δεχόμενοι 6/7 τρίποντα, 7 ασίστ (επανάληψη της πρώτης περιόδου) και κάνοντας 6 λάθη, δεν θα μπορούσαν να ελπίζουν σε κάτι καλύτερο. Η διαφορά δεν μειώθηκε ποτέ με τους Ρώσους να πανηγυρίζουν με την ψυχή τους την επιστροφή στις νίκες με τελικό σκορ 86-68.\nΗ Κίμκι επέλεξε και πάλι να επιτεθεί με μακρινά σουτ, και για άλλη μια φορά είχε πολύ καλά ποσοστά. Βρίσκοντας διέξοδο μέσα από την πολύ καλή άμυνα στην τελευταία περίοδο και εκμεταλλευόμενη το μομέντουμ αλλά και την ώθηση του κόσμου (6 από τις 8 νίκες είναι εντός έδρας), πήρε μια νίκη που δεν περίμενε κανείς να είναι τόσο εύκολη. Φυσικά ένα αποτέλεσμα δεν διαγράφει το γεγονός πως η ομάδα έχει πρόβλημα στους ψηλούς και χρειάζεται μεταγραφική ενίσχυση. Πάντως είναι θετικότατο το γεγονός πως καταφέρνει να παίρνει must win παιχνίδια ούτως ώστε να παραμείνει στις θέσεις πλέι οφ. Από την άλλη πλευρά η Εφές είναι μια soft ομάδα, χωρίς κάποιον ηγέτη για να συσπειρωθεί τριγύρω του η ομάδα. Είναι καθαρά θέμα νοοτροπίας ο τρόπος που μπήκαν στο τελευταίο δεκάλεπτο οι παίκτες του Ataman, ο οποίος έχει πολύ δουλειά να κάνει. Με ρεκόρ 3-10 θα πρέπει να γίνει ένα μικρό θαύμα για να καταφέρει να διεκδικήσει πραγματικά κάτι αυτή ομάδα, ιδιαίτερα με την εικόνα που παρουσιάζει.\nΑΝΑΝΤΟΛΟΥ ΕΦΕΣ ΕΥΡΩΛΙΓΚΑ ΚΙΜΚΙ ΝΙΚΟΣ ΞΗΡΟΚΩΣΤΑΣ\nΤα μπασκετικά κακώς κείμενα: Κίμκι-Αναντολού Εφές 86-68: Shved λαμπρός την οδηγεί!!!


Έγινε Λαγός! - autoliveris\nΗ αγωνιστική δράση ξεκίνησε με την κατηγορία PRO, αυτή των διπλών περασμάτων, όπου μεγάλος νικητής και πρωταθλητής για το 2020, αναδείχθηκε ο Γεώργιος Λαγός BMW E36, ο οποίος με εκπληκτικές εμφανίσεις όλη τη διάρκεια της χρονιάς κατέκτησε τον τίτλο με έναν αγώνα να απομένει για την ολοκλήρωση του θεσμού. Για να συμβεί αυτό στη Σχολή Μηχανικού Λουτρακίου στην ανανεωμένη και πολύ ανταγωνιστική διαδρομή, χρειάστηκε να κερδίσει στον τελικό τον Χαράλαμπο Χρυσανθόπουλο BMW E36, ο οποίος παρά τα εκπληκτικά του περάσματα βρέθηκε στο δεύτερο σκαλί του βάθρου. Στην τρίτη θέση ο μαχητικός Αθανάσιος Κοράκης Nissan Silvia, ο οποίος βρίσκεται σε πολύ καλή αγωνιστική κατάσταση στους τελευταίους αγώνες. Στην τέταρτη θέση ο πολύ βελτιωμένος στην πρώτη του χρονιά στην μεγάλη κατηγορία Αλέξανδρος Σπονδυλίδης Nissan 350Z, ο οποίο πραγματοποίησε πολύ όμορφα περάσματα , αφήνοντας υποσχέσεις για το μέλλον. Την πεντάδα συμπλήρωσε ο πάντα σταθερός Μανώλης Νταής Nissan 200SX.\nΟ Αθανάσιος Παχής BMW E36, προσπάθησε για κάτι αξιόλογο όλο το διήμερο αλλά έμεινε στην έκτη θέση. Στην έβδομη θέση βρέθηκε ο Ιωάννης Παπαβασιλείου BMW E36, δείχνοντας πόσο έχουν βελτιωθεί οι αγωνιστικές του επιδόσεις. Ο Ευάγγελος Λεβεντογιάννης BMW E30, κατέλαβε την όγδοη θέση με σταθερή και εντυπωσιακή οδήγηση. Μεγάλος άτυχος της ημέρας ήταν ο Κωνσταντίνος Τσιάκας Opel Ascona, πέτυχε το καλύτερο βαθμολογημένο πέρασμα αλλά μια μηχανική βλάβη τον έθεσε εκτός αγώνα, αφήνοντας τον στην ένατη θέση. Την δεκάδα συμπλήρωσε ο Μιχαήλ Κλωνάρης BMW E30.\nRelated ItemsDriftSTART LINE\n← Previous Story Άγγελος και Στέλιος στον Στράτο\nNext Story → Συνεχίζουν μαζί


Marius Romme. Η ΑΝΑΡΡΩΣΗ ΣΤΗΝ ΨΥΧΩΣΗ -πώς πραγματοποιείται- - PDF\nDownload "Marius Romme. Η ΑΝΑΡΡΩΣΗ ΣΤΗΝ ΨΥΧΩΣΗ -πώς πραγματοποιείται-"\n1 Marius Romme Η ΑΝΑΡΡΩΣΗ ΣΤΗΝ ΨΥΧΩΣΗ -πώς πραγματοποιείται- Ο Διάλογος με τη Φωνή Απευθείας συνομιλία με τη Φωνή «ΚΑΛΕΙΔΟΣΚΟΠΙΟ» Αστική Μη Κερδοσκοπική Εταιρεία για την ψυχοκοινωνική αποκατάσταση ΑΘΗΝΑ 2010\n2 Το υλικό της παρούσας έκδοσης προέρχεται από το συνέδριο/σεμινάριο «Making recovery happen in psychosis», στο St. Frances της Γλασκώβης στις , με θέμα τη μέθοδο που ανέπτυξε ο ψυχίατρος Dirk Corstens. Παρουσιαστής ο καθηγητής ψυχιατρικής Marius Romme. Η εκδήλωση μαγνητοσκοπήθηκε από την εταιρεία "Working to Recovery Ltd." Ο ελληνικός υποτιτλισμός του dvd έγινε από τη Σοφία Σιμώνη, για το «Καλειδοσκόπιο», με τη συμβολή της Βουλής των Ελλήνων και της Εθνικής Τράπεζας της Ελλάδος. Την τελική επιμέλεια όλων των κειμένων είχε το "Καλειδοσκόπιο". Ευχαριστίες στους Marius Romme και Sandra Escher, καθώς και στον Ron Coleman του "Working to Recovery Ltd.", για την άδεια αναπαραγωγής στα ελληνικά. Το σχέδιο στο εξώφυλλο είναι του Γ. Φαλελάκη\n3 ΠΕΡΙΕΧΟΜΕΝΑ Α Εισήγηση του Marius Romme...3 Β Συζήτηση με το κοινό...16 Γ Συνεδρία με τη Σουζάν και τη Φωνή της...24\n4 Α ΕΙΣΗΓΗΣΗ ΤΟΥ MARIUS ROMME Marius Romme: Ο Ντερκ Κόρστενς κι εγώ έχουμε αφιερώσει αρκετό χρόνο στη μέθοδο αυτή. Έχω κι εγώ εμπνευστεί από την έρευνα που έκανε ως ψυχίατρος σχετικά με την εκτίμηση των ψυχιατρικών διαγνώσεων. Και τώρα, έχει μια κλινική για εξωτερικούς ασθενείς που ακούνε φωνές. Τη μέθοδο αυτή την ανέπτυξε όταν ήταν ασκούμενος ψυχίατρος. Ένα τμήμα της εκπαίδευσής μας ήταν η γνωριμία με τη μέθοδο "Διάλογος με τη Φωνή". Ο Διάλογος με τη Φωνή δεν έχει καμία σχέση με την Ακρόαση των Φωνών (hearing voices). Είναι μια μέθοδος που ανέπτυξαν ο Χαλ και η Σίντρα Στόουν, δύο ψυχολόγοι από την Καλιφόρνια. Βασίστηκαν στη θεωρία ότι κάθε άτομο έχει διαφορετικές επιμέρους προσωπικότητες. Για παράδειγμα, στη δουλειά, έχεις διαφορετικό τρόπο στις συναναστροφές σου απ' ότι στο σπίτι σου. Και όχι μόνο αυτό. Θα λέγαμε ότι ένα από τα ψυχικά χαρακτηριστικά σου είναι η ικανότητα του αυτοελέγχου. Δηλαδή, έχεις τη δυνατότητα να δίνεις ευχαρίστηση στους γύρω σου, ή έχεις τη δυνατότητα να είσαι επιθετικός. Υπάρχουν, με άλλα λόγια, διαφορετικά τμήματα του εαυτού σου που μαζί διαμορφώνουν τις δραστηριότητες και τη συμπεριφορά σου. Είναι οι λεγόμενες «επιμέρους προσωπικότητες» (sub personalities). Οι επιμέρους προσωπικότητες είναι πολύ σημαντικές στο να αποδεχτεί κανείς τον εαυτό του, διαφορετικά έχουμε "εσωτερικό πόλεμο". Η μέθοδος βασίστηκε στην υπόθεση ότι όλοι έχουμε επιμέρους προσωπικότητα, η οποία\n5 επηρεάζει τα συναισθήματα και τη συμπεριφορά μας. Οι επιμέρους προσωπικότητες μπορεί να είναι "κυρίαρχες" (dominant] ή "αποκηρυγμένες/απαρνημένες» [disowned]. Οι κυρίαρχες έχουν τον έλεγχο και είναι πάντα παρούσες. Κατά κάποιον τρόπο είναι ανασταλτικές, επειδή σε ελέγχουν. Κι από την άλλη πλευρά, είναι οι αποκηρυγμένες επιμέρους προσωπικότητες. Στο Διάλογο με τη Φωνή η επιμέρους προσωπικότητα είναι τα κυρίαρχα τμήματα έναντι των αποκηρυγμένων. Ένα σύνολο μικρών δικτύων συμπεριφορών που θεωρούνται συγκεκριμένα τμήματα της προσωπικότητας και εμπεριέχονται στην ευρύτερη δομή της προσωπικότητάς μας. Έτσι, απ' τη μία πλευρά βλέπουμε αυτόν που κάνει αυτοκριτική, αυτόν που θέλει να ικανοποιεί, τον επιθετικό, τον σεξουαλικό υποκινητή Κι απ' την άλλη πλευρά βλέπουμε τον τελειομανή, τον πολυέξοδο, το δημιουργικό παιδί, τον γκρινιάρη. Αυτές οι δύο πλευρές εμπεριέχονται στο ίδιο άτομο. Πιστεύω, όμως, ότι στην πρώτη περίπτωση είναι τα πιο κυρίαρχα άτομα, ενώ στη δεύτερη είναι τα αποκηρυγμένα, αλλά αυτό δεν είναι και απόλυτο. Μπορείτε να αναλύσετε τη συμπεριφορά των ανθρώπων, συζητώντας μαζί τους αυτά που κάνουν. Εκείνο που κάνετε σ' αυτή τη μέθοδο είναι να καθίσετε μαζί με το άτομο και να το ρωτήσετε "μπορώ να μιλήσω στο παιδί που έχεις μέσα σου;" ή "μπορώ να μιλήσω στον κριτή που έχεις μέσα σου;" 'Η τον ρωτάτε για ποιο τμήμα της προσωπικότητάς του θέλει να μιλήσει. Αυτός λέει για παράδειγμα\n6 ότι θέλει να μιλήσει με τον εσωτερικό κριτή. Μετά, του ζητάτε να καθίσει κάπου αλλού στο δωμάτιο για να συνειδητοποιήσει ότι "μπαίνει" σ' ένα άλλο άτομο. Μετά, συζητάτε με αυτόν τον κριτή. Το ίδιο μπορείτε να κάνετε και με τις Φωνές. Αυτή είναι η γενική ιδέα κι αυτή είναι η σχέση τους. Με τους Ακροατές Φωνών (voice hearers), περιέργως, δεν είναι κάτι που ξενίζει, διότι οι περισσότεροι ακροατές είναι ο εαυτός τους, αλλά συνηθίζουν να μιλούν και με τις Φωνές. Το περίεργο είναι ότι κάποιος άλλος θέλει να μιλήσει με τις Φωνές τους, κάτι που δεν έχουν βιώσει. Άρα είναι σημαντικό να εξηγήσουμε τον σκοπό. Κι αυτό είναι ένα πολύ σημαντικό σημείο. Σκοπός δεν είναι να απαλλαγούμε από τις Φωνές. Σκοπός είναι να μάθουμε πώς θα γνωρίσουμε τη Φωνή καλύτερα. Ν' ακούμε τη Φωνή και να ερμηνεύουμε, αργότερα, τον λόγο για τον οποίο αυτές οι Φωνές είναι με τον Ακροατή Φωνών. Το άτομο μπορεί ν' αποκτήσει καλύτερη σχέση κι αυτός είναι ένας από τους σκοπούς, να καταλάβει δηλαδή ο Ακροατής τι θέλει η Φωνή απ' αυτόν και γιατί. Η εμπειρία μάς δείχνει ότι συχνά οι Φωνές θέλουν να τον βοηθήσουν, αλλά αυτή η βοήθεια συχνά δεν γίνεται αντιληπτή, ιδίως όταν εκείνος ακούει Φωνές που είναι επιθετικές. Έχουμε πολλές Φωνές που του λένε: "Είσαι άχρηστος! Καλύτερα ν' αυτοκτονήσεις!" Όταν, όμως, μιλήσει σ' αυτή τη Φωνή, εκείνη του εξηγεί ότι είναι μαζί του και θέλει να τον βοηθήσει για ν' αγωνιστεί περισσότερο για τη ζωή του. Και όταν ο Ακροατής Φωνών δεν κατορθώνει αυτό που επιδιώκει, ο τρόπος που προσπαθεί η Φωνή να τον επηρεάσει είναι να πει: "Αν δεν\n7 μπορείς να κάνεις κάτι, καλύτερα να πεθάνεις!" Όμως, αυτό δεν γίνεται κατανοητό. Αυτός είναι ένας απ' τους λόγους που το άτομο φοβάται τη Φωνή, διότι καταλαβαίνει μόνο το "Καλύτερα ν' αυτοκτονήσεις". Δεν συζητά, όμως, τι σημαίνει αυτή η συμβουλή ή πώς τη χρησιμοποιεί για να παρακινήσει το άτομο να δράσει. Υπό αυτήν την έννοια, θα μπορούσαμε να πούμε ότι οι Φωνές είναι κάπως σαν παρωχημένοι εκπαιδευτές. Είναι λίγο δύσκολο να καταλάβουμε τι εννοούν. Ο σκοπός του Διαλόγου με τη Φωνή - με την έννοια της συζήτησης με τις Φωνές, όχι το Διάλογο ανάμεσα στη Φωνή και τον ψυχολόγο, αλλά το Διάλογο ανάμεσα στη Φωνή και τον Ακροατή - είναι να μάθουμε να μιλάμε με τις Φωνές και να κατανοούμε καλύτερα το μήνυμά τους. Οι συνθήκες για τον θεραπευτή. Είναι καλό να το εξετάσουμε αυτό. Οι θεραπευτές πρέπει να είναι ανοιχτοί. Να δείχνουν ενδιαφέρον για τις Φωνές, όχι ν' ασκούν κριτική. Αν αρχίσεις να κρίνεις τη Φωνή, μπορεί να εξαφανιστεί. Αυτό είναι εναντίον του Διαλόγου. Αν ασκείς κριτική σε μια επιμέρους προσωπικότητα, η επιμέρους προσωπικότητα εξαφανίζεται. Το ίδιο ισχύει και με τη Φωνή. Αν είσαι επικριτικός, αν δεν είσαι δεκτικός και ανοιχτός, η Φωνή θα εξαφανιστεί και δεν θα υπάρχει επικοινωνία. Οι Φωνές θέλουν να εξηγούν τη θέση τους, αλλά δεν τους αρέσει να τις ελέγχουν ή να τις κρίνουν. Κι αυτό είναι κατανοητό. Αν έχεις μια άποψη για ένα άτομο δεν πρέπει να το κρίνεις, αλλά να του δώσεις κίνητρα να εκπληρώσει τον ρόλο. Συνεχίζουμε με τις συνθήκες για τον\n8 θεραπευτή. Η μέθοδος δεν μπορεί να χρησιμοποιηθεί όταν ο θεραπευτής θέλει να ελέγξει τις Φωνές. Ο θεραπευτής, λοιπόν, πρέπει να είναι ανοιχτός, όπως ήδη είπαμε, και να μην επιδιώκει να έχει τον έλεγχο. Να μην πιστεύει ο θεραπευτής ότι η εξάλειψη των Φωνών είναι ο μόνος σκοπός της θεραπείας. Ο θεραπευτής πρέπει να αποδεχθεί τις Φωνές ως μια ψυχολογική πραγματικότητα, διαφορετικά, δεν είναι δυνατή μια πραγματική συνομιλία. Οι Φωνές δεν θέλουν επαφή αν επιχειρήσουμε να τις ελέγξουμε ή να τις κρίνουμε. Συνεχίζουμε με τις συνθήκες για τον Ακροατή Φωνών. Ο Ακροατής συμφωνεί οικειοθελώς για τον Διάλογο με τη Φωνή, επίσης στο να έχει το ελεύθερο να σταματήσει το Διάλογο ανά πάσα στιγμή. Κι εδώ ισχύει ότι δεν μπορείς να ελέγξεις ή να διαμορφώσεις, παρά μόνο να καθοδηγείς τη διαδικασία. Ο Ακροατής πρέπει να σου δώσει άδεια για να μιλήσεις στη Φωνή. Δεν υπάρχει πίεση σ' αυτή τη μέθοδο. Στη συνέχεια, είναι οι θεραπευτικές συνθήκες. Η μέθοδος δεν μπορεί να χρησιμοποιηθεί στην πρώτη φάση, όταν δηλαδή ο Ακροατής είναι πολύ ταραγμένος με τη Φωνή ή όταν φοβάται τις Φωνές. Είναι δυνατόν να μιλήσεις με τη Φωνή, αλλά είναι αδύνατον να βάλεις το άτομο ν' ακούσει τη συζήτηση που θα κάνεις με τη Φωνή. Αυτό είναι το πρόβλημα. Είναι μια ανοιχτή αλληλεπίδραση. Και έπειτα πρέπει να μιλήσεις με τον Ακροατή για τις Φωνές αλλά, λόγω του άγχους του, ίσως δεν ακούει τι του λένε οι Φωνές. Ο Ακροατής πρέπει να έχει περιέργεια και ανοιχτό μυαλό. Γιατί, από το υπερβολικό άγχος ίσως να χάσει το\n9 ενδιαφέρον του. Επίσης, μπορεί να φοβάται αυτά που θα του πει η Φωνή. Οπότε, ο Διάλογος δεν είναι δυνατός. Αν η Φωνή αναφερθεί σε μια τραυματική εμπειρία για την οποία ντρέπεται, ο Διάλογος καθίσταται δύσκολος. Γι' αυτό πρέπει να υπάρχει μια ασφαλής σχέση, με την έννοια ότι είναι ήδη μια σχέση εμπιστοσύνης ανάμεσα στον Ακροατή Φωνών και στον Θεραπευτή, σ αυτόν δηλαδή που προσπαθεί να μιλήσει με τις Φωνές. Πρέπει να νιώθει ασφαλής με τον Θεραπευτή. Αυτό το εξήγησα ήδη. Ο Ακροατής και ο Θεραπευτής αποδέχονται ο ένας τη στάση του άλλου. Το εξηγήσαμε ήδη αυτό. Πρέπει να αποδεχόμαστε αυτό που λέει ο άλλος. Πώς εφαρμόζεται αυτή η μέθοδος; Ο Διάλογος με τη Φωνή ξεκινάει ρωτώντας τον Ακροατή πώς νιώθει η Φωνή που θα μιλήσει μαζί τους. Δίνοντας εκτεταμένες εξηγήσεις για τη μέθοδο και το σκοπό της. Σκοπός είναι να μάθει πώς να γνωρίσει καλύτερα τη Φωνή, όχι να της ασκεί κριτική ή να την αποδιώχνει, κάτι που στην ουσία, είναι αδύνατον. Ο θεραπευτής πρέπει να είναι ανοιχτόμυαλος και να ξέρει ότι σκοπός είναι να μάθει ο Ακροατής πώς να γνωρίσει καλύτερα τη Φωνή. Πρέπει να ενημερώσει τον Ακροατή ότι οι Φωνές πρέπει να δεχθούν να μιλήσουν. Πρέπει να του δώσει παραδείγματα με θετικές εμπειρίες της μεθόδου για να παρακινήσει το ενδιαφέρον του. Πρέπει να καταστήσουμε γνωστό στον Ακροατή και στις Φωνές ότι είναι υπέρ τους να κατανοήσουν καλύτερα ο ένας τον άλλον. Θα σας δώσω ένα παράδειγμα. Αν βιώσετε επιθετικότητα, θα βοηθήσει πολύ αν αρχίσετε να συζητάτε πώς μπορείτε ν' αλλάξετε αυτή τη σχέση. Αν ο Ακροατής\n10 θέλει να έχει τον έλεγχο, ο Θεραπευτής μπορεί να μιλήσει έμμεσα στις Φωνές, κάνοντας ερωτήσεις που υπαγορεύει ο Ακροατής. Δεν μ' αρέσει πολύ αυτό, αλλά είναι προτιμότερο να το κάνετε, παρά να πείτε "όχι". Ζητάτε από τον Ακροατή να ρωτήσει τη Φωνή και να σας πει την απάντηση που θα δώσει στην ερώτησή σας. Είναι δύσκολο να παίξετε αυτό το ρόλο. Δεν έχετε την αίσθηση ότι μιλάτε σε κάποιον. Νιώθετε ότι μιλάτε σε κάποιον που δεν είναι η πραγματική Φωνή. Πριν αρχίσετε το Διάλογο, ρωτάτε τον Ακροατή ποια Φωνή θέλει να σας μιλήσει πρώτα και σε ποιες Φωνές θέλει ο Ακροατής να μιλήσετε. Πιστεύω ότι αυτά είναι τα πιο σημαντικά σημεία της μεθόδου. Πώς θα αναπτύξετε αυτή τη συζήτηση και ποιες ερωτήσεις μπορείτε να κάνετε στη συνεδρία. Είναι όπως κάνεις μια συζήτηση με κάποιον. Ρωτάς ποιος είναι και συστήνεσαι κι εσύ. Λες "Είμαι ο..." και ρωτάς "ποιος είσαι εσύ;" Ξεκινάς από την ταυτότητα και μετά ελέγχεις αν υπάρχει επαφή με τη Φωνή, πριν πεις "θα ήθελα να σου μιλήσω..." 'Η μπορείς να πεις "έχεις όνομα;" Επίσης, μπορείτε να ρωτήσετε αν δέχεται να μιλήσει μαζί σας, ή να πείτε "χαίρομαι που δέχτηκες να μου μιλήσεις." Μ' αυτόν τον τρόπο εδραιώνεις τη σχέση. Μετά, θα κάνετε ερωτήσεις για πιο προσωπικά θέματα, όπως "πόσων ετών είσαι;" ή "τι εμπειρίες έχεις από τη ζωή;" ή "από πού είσαι;" αλλά χωρίς να γίνεστε ενοχλητικοί. Μπορείτε να ρωτήσετε "είσαι άντρας ή γυναίκα;" επειδή, εκτός απ' τις συστάσεις, δεν μπορείτε να δείτε τη Φωνή. Μετά ρωτάτε "σε γνωρίζει ο Ακροατής;" Η\n11 πιο σημαντική ερώτηση είναι "πότε ήρθες στη ζωή του Ακροατή;" τον οποίο αποκαλείτε με το όνομά του. Ας πούμε, για παράδειγμα, το όνομα Γιολάντα. Αν ρωτήσετε "πότε ήρθες στη ζωή της Γιολάντας;" η Φωνή θα σας απαντήσει πότε, παρότι εσείς ξέρετε πότε ήρθε. Το ξέρετε, επειδή έχετε πάρει συνέντευξη απ' τον Ακροατή, αλλά θέλετε να το ακούσετε και από τη Φωνή. Επίσης, είναι σημαντικό να ρωτήσετε "ποιος ήταν ο λόγος ή το κίνητρο που μπήκες στη ζωή της Γιολάντας;" Έτσι θα μάθετε τι θέλει να πετύχει η Φωνή με την παρέμβασή της στη ζωή του Ακροατή. Μετά μπορείτε να εξερευνήσετε αυτό το κίνητρο, ρωτώντας "ποιες ήταν οι συνθήκες, όταν ήρθες στη ζωή της Γιολάντας;" Ζητάτε να μάθετε τις συνθήκες της Φωνής και του Ακροατή, διότι πρέπει να υπάρχει κάποιος σκοπός. Κι αυτό μας οδηγεί στην επόμενη ερώτηση: "Τι σ' ενδιαφέρει ή τι θέλεις να πεις ή να κάνεις για τη Γιολάντα;" Ρωτάτε "τι θέλεις να κάνεις γι' αυτήν;" και, στη συζήτηση που ακολουθεί, προσπαθείτε ν' αναλύσετε τον σκοπό της αλληλεπίδρασης μεταξύ Φωνής και Ακροατή. "Τι θα συνέβαινε, αν δεν ήσουν εδώ;" Αυτή είναι μια ερώτηση απ' την αντίθετη πλευρά, για να μάθετε τι θέλει να κάνει κι αν οι προθέσεις της Φωνής είναι αρνητικές ή επιζήμιες ή τι θα συνέβαινε αν η Φωνή δεν ήταν εκεί. Ίσως μας πει ποια λάθη φοβάται ότι μπορεί να κάνει ο Ακροατής. "Τι σχέση έχει η Γιολάντα μαζί σου;" Εκεί αναφέρεστε στη σχέση. "Θα ήθελες ν' αλλάξεις κάτι στη σχέση σου με τον Ακροατή;" Αυτό είναι ένα δείγμα για τον τρόπο που μπορείτε ν' αναπτύξετε μια συζήτηση σχετικά με το σκοπό της αλληλεπίδρασης. Κι αυτό είναι ένα\n12 παράδειγμα, διότι όταν μιλάς με κάποιον η συζήτηση είναι φυσιολογική, επειδή αντιδράς σ' αυτό που σου λέει ο άλλος. Αυτή είναι μια εισαγωγή για να μάθεις τον άλλον καλύτερα. Θα σας δώσω ένα παράδειγμα με τη Γιολάντα, μια γυναίκα ετών, που άκουγε τρεις Φωνές. Μία ήταν η Φωνή ενός επτάχρονου παιδιού, η άλλη ήταν η Φωνή ενός δεκαοκτάχρονου και η τρίτη Φωνή ήταν περίπου στην ηλικία της. Αυτό που προέκυψε από τη συνέντευξη ήταν ότι η αλληλεπίδραση με την επτάχρονη Φωνή εμφανίστηκε όταν κακοποιήθηκε σεξουαλικά από ένα θείο της κι αυτή ήταν η πιο τραυματική εμπειρία της ζωής της. Δεν ήθελε ν' ακούει αυτή τη Φωνή, επειδή εκείνη η Φωνή της ζητούσε πάντα να της πει τι είχε συμβεί σ' εκείνο το περιστατικό. Το ιδιαίτερο χαρακτηριστικό εκείνης της Φωνής ήταν ότι δεν μεγάλωνε κι έμενε επτά ετών. Η Γιολάντα είχε γίνει 30 ετών, αλλά η Φωνή παρέμενε 7 ετών. Εκείνη η Φωνή συνδεόταν με το τραύμα που η Γιολάντα δεν είχε ξεπεράσει, ώστε να χάσει εκείνη τη Φωνή. Η δεύτερη Φωνή ήταν πολύ επιθετική, επειδή της έλεγε πάντα ότι ήταν καλύτερα να πεθάνει. Αυτή η φωνή εμφανίστηκε όταν η Γιολάντα ήταν 18 ετών, την εποχή που ετοιμαζόταν ν' απευθυνθεί στην αστυνομία. Είχε ήδη πάει στην αστυνομία, αλλά έπρεπε να κινηθεί δικαστικά και να καταθέσει στο δικαστήριο. Όμως, η οικογένειά της την απέτρεψε απ' αυτή την ιδέα. Την άφησαν μόνη κι ήταν πολύ αδύναμη για ν' αντιμετωπίσει εκείνο το εγχείρημα. Κι η Φωνή τής θύμιζε ότι δεν υπερασπίστηκε τον εαυτό της. Αυτός ήταν ο λόγος που προσπαθούσε να την παρακινήσει.\n13 Γι' αυτό ήταν επιθετική και της έλεγε ότι ήταν καλύτερο να πεθάνει. Η τρίτη Φωνή ήταν ο εαυτός της. Ήταν θετική Φωνή και τη βοηθούσε κι αυτός ήταν ο λόγος που μεγάλωνε εκείνη η Φωνή. Όταν μίλησα μαζί της, εκείνη η Φωνή δέχτηκε να μου μιλήσει. Συνήθως, ξεκινάμε με την πιο απλή Φωνή, αλλά μπορείτε να πείτε ότι θέλετε να μιλήσετε και στην επιθετική Φωνή. Από εκείνη την επιθετική Φωνή καταλάβαμε ότι η Φωνή προσπαθούσε να βοηθήσει τη Γιολάντα πιέζοντάς την να κάνει αυτό που ήθελε, να πραγματοποιήσει το σκοπό της. Μετά κάναμε μία άλλη συνάντηση για να συνθέσουμε τις τρεις Φωνές που άκουγε το βράδυ, μια φορά τη μέρα, ή δύο φορές τη βδομάδα. Αρχίσαμε να συζητάμε τρόπους για ν' αντιμετωπίσει η μία Φωνή την άλλη αλλά, κυρίως, ν' αντιμετωπίσει η Γιολάντα τις προβληματικές καταστάσεις. Στο κλείσιμο μιας συνεδρίας, όταν απαντώνται οι ερωτήσεις, ευχαριστείς τη Φωνή για τις εξηγήσεις που έδωσε. Λες ευγενικά "ευχαριστώ, που ήθελες να μου μιλήσεις." Όταν ο θεραπευτής θέλει να σταματήσει το Διάλογο, ρωτάει τη Φωνή μήπως εκείνη δεν θέλει να σταματήσει. Αφού η Φωνή δώσει την άδεια να σταματήσει ο Διάλογος, ο Θεραπευτής την αποχαιρετά ευγενικά. Επίσης, μπορεί να επαναλάβει ότι ήταν ωραίο που μίλησαν και κατέστη σαφής ο σκοπός της Φωνής. Ο Θεραπευτής λέει στον Ακροατή να επιστρέψει στη θέση του και συζητά μαζί του πώς νιώθει και ποια είναι η άποψή του για αυτά που είπε η Φωνή. Καλό είναι να ηχογραφείτε τη συνεδρία,\n14 διότι δεν είναι σπάνιο να μην ξέρει ο Ακροατής Φωνών τι είπε η Φωνή. Επειδή η Φωνή αποσπά όλη την προσοχή του, ο Ακροατής δεν είναι συγκεντρωμένος, δεν είναι αρκετά εκεί. Είναι ένας μέρος του φαινομένου που αποκαλούμε "ψυχική αποσύνδεση". Δεν είναι τελείως ορατή η αλληλεπίδραση με τον άλλον και δεν είναι σε θέση ν' ανακαλέσει στη μνήμη του. Είναι τόσο πολύ μέσα στο διάλογο, που όταν αποστασιοποιείται δεν ξέρει τι ειπώθηκε. Αν υπάρχει η κασέτα, μπορείς να συζητήσεις ό,τι ηχογραφήθηκε. Μπορείς απλώς να συζητήσεις τι έγινε, αλλά χρειάζεται χρόνος γι' αυτό. Κάποιες φορές, το κάνουμε πολύ γρήγορα και δεν συζητάμε τη στάση και τα πιστεύω του Ακροατή, διότι ο Ακροατής δεν πιστεύει αυτόματα όσα λέει η Φωνή. Η Φωνή τον παρεμποδίζει και δεν μπορεί να δει το σκοπό της. Υπάρχει ένα είδος ασυμφωνίας. Ο Ακροατής ίσως δεν ξέρει ακόμη πώς ν' αντιμετωπίσει τη Φωνή, γι' αυτό πρέπει να του ζητήσεις να προετοιμάσει ερωτήσεις για μια νέα συνεδρία, για μια νέα συζήτηση με τη Φωνή. Διότι ο σκοπός είναι, πρώτον, να μάθει ο Ακροατής πώς να γνωρίσει τη Φωνή και, δεύτερον, να μάθουν να τα βγάζουν πέρα ο ένας με τον άλλον. Αυτό θα είναι και το ξεκίνημα της επόμενης συνεδρίας, δηλαδή, μια συζήτηση με θέμα πώς ο Ακροατής και η Φωνή θα επικοινωνούν πιο αποτελεσματικά για τη σχέση τους. Είπαμε ότι, αν ο Ακροατής δεν θυμάται τι είπε με τη Φωνή, μπορείτε να του πείτε εσείς ή ν' ακούσει την κασέτα. Επίσης, ένας τρόπος για να βελτιωθεί η σχέση τους είναι να ζητήσετε απ' τον Ακροατή να προετοιμάσει ερωτήσεις για\n15 την επόμενη συνεδρία. Είδαμε μια γενική άποψη της μεθόδου και θα ήθελα να συζητήσω μαζί σας ή ν' απαντήσω σε τυχόν ερωτήσεις σας. Ίσως κάποιος από εσάς ακούει Φωνές και θέλει... Παρακαλώ!\n16 Β ΣΥΖΗΤΗΣΗ ΜΕ ΤΟ ΚΟΙΝΟ Κοινό: (δεν ακούγεται) Marius Romme: Δεν είναι αρκετά πλούσια η βιβλιογραφία. Δεν έχουμε γράψει αρκετά ακόμη. Έχουμε δημοσιεύσει ένα άρθρο σε εφημερίδα της Ολλανδίας. Νομίζω έχει μεταφραστεί στα Αγγλικά, αλλά δεν έχει δημοσιευθεί στα Αγγλικά. Έχει δημοσιευθεί μόνο στα Ολλανδικά. Κοινό: Προσπαθούμε να φτιάξουμε ένα εγχειρίδιο για τον τρόπο που γίνεται αυτό. Marius Romme: Εσείς το κάνετε αυτό; Κοινό: Ναι. Marius Romme:Είναι όπως αυτά (δεν ακούγεται) Κοινό: Νομίζω ότι υπάρχει μια έρευνα στη Σκωτία. Marius Romme: Όχι, το έχουμε δει αυτό. Είναι ένας μελετητής ψυχίατρος. Συναντηθήκαμε στο Αμβούργο. Έκαναν ένα σχέδιο για να δουν τις διαφορές, αλλά δεν είναι τίποτε περισσότερο από ένα σχέδιο. Προσπαθούν να συγκρίνουν διάφορες προσεγγίσεις. Δεν ξέρω πώς ονομάζεται αυτός ο ψυχίατρος στη Σκωτία. Κατάγεται από την Αμερική, αλλά εργάζεται στη Σκωτία και δεν ξέρω πού ακριβώς. Λυπάμαι. Αυτό το σχέδιο, όμως, έγινε στο Αμβούργο. Κοινό: Μπορεί ο Ακροατής Φωνών να διατάξει τη φωνή (δεν ακούγεται)\n17 Marius Romme: Συγγνώμη; Μπορεί η Φωνή να δεχθεί εντολή; Κοινό: Κατά τη δική μου ταπεινή γνώση ο Ακροατής προσπαθεί να εντοπίσει τις Φωνές. Έτσι, αν κάνουμε μια θεραπεία, όπως την περιγράψατε πριν, θα επικοινωνήσουν οι Φωνές με τη θέλησή τους; Marius Romme: Το καλύτερο είναι να επικοινωνούν με τη θέλησή τους. Σύμφωνα με το παράδειγμά σας, ο Ακροατής φοβάται. Τότε, το θέμα είναι ότι θα πρέπει να θέλει ο Ακροατής να μιλήσετε εσείς με μία απ' τις Φωνές του. Δεν είναι στη θέληση της Φωνής, αλλά στη θέληση του Ακροατή. Αν δείτε ότι η Φωνή δεν θέλει να μιλήσει που είναι επίσης δυνατόν, τότε, δεν μπορείς να ασκήσεις πίεση, αλλά μπορείς να παρακινήσεις τον Ακροατή να ξεπεράσει τη δυσαρέσκειά του. Επίσης, αν δεν μάθεις από τους εχθρούς σου, δεν θα μάθεις τις στρατηγικές τους, είσαι ανήμπορος να σκεφτείς. Δεν υπάρχει, όμως, άσκηση πίεσης σ' αυτή τη μέθοδο. Ούτε στον αυθεντικό Διάλογο με τη Φωνή, ούτε και σ' αυτό το θέμα. Η Φωνή πρέπει να γίνει αποδεκτή και σ' αυτόν τον τρόπο δεν υπάρχει αποδοχή. Κοινό: Ευχαριστώ. Κοινό: Υπάρχει κάποια άποψη για το τι είναι αυτές οι Φωνές ή τι τις προξενεί; Διότι είναι εξωγήινη, ξένη η σκέψη μιας Φωνής στο κεφάλι σου και να προσπαθείς να την ταυτοποιήσεις με κάποιον άλλο και να προσπαθείς να εξαλείψεις τις Φωνές με φάρμακα. Γνωρίζουμε τι προκαλεί τις Φωνές και τι είναι;\n18 Marius Romme: Υπάρχουν απόψεις και διαφέρουν πολύ μεταξύ τους. Οι διαφοροποιήσεις είναι μεγάλες. Υπάρχουν άνθρωποι που οι Φωνές τους επαναλαμβάνουν αυτά που τους έχουν πει σε περιστατικά έντασης, απειλής, όπως είναι η κακοποίηση, όχι μόνο η σεξουαλική. Κι αυτά τα πράγματα επαναλαμβάνουν οι Φωνές. Γι' αυτό προσπαθούμε ν' αναλύσουμε ποιους εκπροσωπούν οι Φωνές, διότι οι Φωνές εκπροσωπούν πρόσωπα της ζωής τους. Και συνήθως, αναφέρονται σε προβλήματα. Γι' αυτό η μέθοδος προσπαθεί να δομήσει τη σχέση τους. Από αυτή τη σχέση μπορείτε να δείτε ότι υπάρχει σκοπός ή αιτία που το άτομο ακούει Φωνές. Κι αυτό είναι διαφορετικό από την εξήγηση που αφορά την προέλευση των Φωνών. Οι Φωνές για τους υγιείς ανθρώπους βιώνονται, συχνά, ως πνευματική επιρροή. Είναι λιγότερο υλιστική και μάλλον μια πνευματική επαφή. Ακόμη κι αν είναι ανάμνηση, είναι μια πνευματική επαφή, επειδή δεν είναι κάτι που θα υλοποιηθεί. Υπάρχουν παιδιά που δεν έχουν αναπτύξει μια εσωτερική συζήτηση, ενώ η ανάπτυξη μιας εσωτερικής συζήτησης μπορεί να λύνει το πρόβλημα και να μην ακούνε Φωνές. Όμως, οι εσωτερικές συζητήσεις ίσως αφορούν την επιθετικότητα. Έτσι, δεν είναι μια κατά μέτωπον σύγκρουση. Υπάρχει μια σχέση, η οποία είναι πολύ πιο περίπλοκη απ' το να πεις απλώς "από 'κει προέρχεται η Φωνή!" Είναι πολύ διαφορετικές οι πηγές. Τώρα, όμως, μιλάμε για το Διάλογο με τις Φωνές. Ας αφήσουμε αυτό το θέμα. Κοινό: (δεν ακούγεται)\n19 Marius Romme: Δεν μ' αρέσουν οι μέθοδοι που είναι "άσπρο ή μαύρο". Αν ένας Ακροατής Φωνών θέλει να στρέψει αλλού την προσοχή του, δεν θα τον αποθαρρύνω. Αλλά μπορεί σε κάποιες περιπτώσεις να πρέπει να τον επαναφέρεις, επειδή για παράδειγμα πρέπει να κάνεις τη δουλειά σου και να επικεντρωθείς σε κάτι άλλο. Αυτή η παρέκκλιση, όμως, μπορεί να αποβεί χρήσιμη. Αυτό δεν σημαίνει ότι κάθε φορά που παρεκκλίνει η προσοχή του, πρέπει να κάνεις μόνον αυτό. Μπορεί να έχει κανείς κάποια άλλη στιγμή της ημέρας για να συζητήσει με τις Φωνές ή να διαβάζει για τις Φωνές ή να συμμετάσχει σε ομάδα και να μάθει να μιλά για τις Φωνές. Δεν ευσταθεί η ιδέα ότι υπάρχει μόνον ένας τρόπος για ν' αντιμετωπίζει ένα άτομο τις Φωνές. Πρέπει ν' αναζητήσεις τρόπους που θα βοηθήσουν αυτό το άτομο ν' αντιμετωπίσει τις Φωνές. Και ένας απ αυτούς είναι ο Διάλογος με τη Φωνή. Τώρα, θ' απαντήσω μόνο σε ερωτήσεις για το Διάλογο με τη Φωνή. Αν υπάρχει ένας Ακροατής Φωνών... Κοινό: (δεν ακούγεται) Marius Romme: Θα δούμε. Δεν τους παρακινούμε μ' αυτόν τον τρόπο. Ναι, είναι ωραίο. Μπορείς να το κάνεις. Κοινό: Έχω μια ερώτηση, αλλά... (δεν ακούγεται) Marius Romme: Αν έχεις μια ανάμνηση απ' αυτό, μπορείς σε μια ανάμνηση να εφαρμόσεις το παιχνίδι ρόλων. Κοινό: Κάνω συχνά Διάλογο με Φωνές...\n20 Marius Romme: Μ' αρέσουν τα πραγματικά περιστατικά. Αν δεν θέλει κάποιος άλλος, μπορούμε να το δούμε μαζί. Κοινό: Αυτό που προσπαθώ να πω είναι ότι αυτός ο τρόπος μοιάζει μ' αυτόν που χρησιμοποιούν στο πρόβλημα της ψύχωσης. Κοινό:... (δεν ακούγεται) Marius Romme: Τι ν' αντιστρέψεις; Κοινό: Να έρθεις στη θέση της Φωνής. Marius Romme: Αυτό είναι μέρος του κλεισίματος. Δεν ξέρω αν η παρουσίαση ήταν αρκετά εκτεταμένη. Εσείς πιστεύετε όχι... Ναι, χρειάζεται περισσότερη προσοχή. Πιστεύω ότι έχετε δίκιο. Κοινό: (δεν ακούγεται) 'Οταν κάποιος μιλάει μόνος του, μπορούμε να πούμε ότι είναι μια προέκταση του Διαλόγου με τη Φωνή; Marius Romme: Κάποιες φορές. Είναι διαφορετικό. Υπάρχουν άτομα που βλέπουν τη Φωνή ως μια προέκταση κι όταν μιλούν γι' αυτό θεωρείς ότι είναι το ίδιο, αλλά, συχνά, ακούν κι άλλες Φωνές με τις οποίες έχουν τελείως διαφορετική σχέση. Δεν είναι ή το ένα ή το άλλο. Εξερευνώντας τα διάφορα άτομα, διαπιστώνουμε πολλές διαφορές. Κοινό:... (δεν ακούγεται) Marius Romme: Μιλήστε πιο αργά. Όλοι μιλούν πολύ γρήγορα τ' Αγγλικά!\n21 Κοινό: Μπορούμε να χρησιμοποιήσουμε αυτή τη μέθοδο, αν παράλληλα ο Ακροατής παίρνει φάρμακα; Marius Romme: Αν ο Ακροατής θυμάται τη Φωνή, είναι δυνατόν. Είναι καλύτερο αν ακούει τη Φωνή φυσικά. Τα φάρμακα μειώνουν τα συναισθήματα, αλλά δεν μειώνουν πάντα και τις Φωνές. Κάποιες φορές το κάνεις παράλληλα με τη φαρμακευτική αγωγή. Σημασία έχει τι αποζητάς. Τα φάρμακα δεν έχουν πάντα τόσο μεγάλη επιρροή. Κοινό: Μπορούμε να πούμε ότι μια συγκεκριμένη Φωνή σχετίζεται με συγκεκριμένο τραυματικό γεγονός; Marius Romme: Κατά 70%. Κάθε φορά που κάνουμε έρευνα, διαπιστώνουμε ότι έχει σχέση. Εξαρτάται, όμως. Τα άτομα που θέλουν να μιλήσουν για τις Φωνές σε σχέση με την ιστορία της ζωής τους ξέρουν από πού προέρχονται οι Φωνές. Σ' αυτή την ομάδα ανθρώπων δεν χρειάζεται έρευνα, επειδή θέλουν να μιλούν γι' αυτό. Είναι ένας τρόπος να μιλήσουν για κάτι που, αλλοιώς, δεν θα τραβούσε την προσοχή. Στην έρευνα διαπιστώνουμε ότι είναι το 70%. Κοινό: Πώς μετράται η επιτυχία; Όταν η Φωνή λέει "ευχαριστώ"; Όταν η Φωνή, από επιθετική, φτάνει στο σημείο να σ' ευχαριστεί; Marius Romme: Ρωτάμε τον Ακροατή. Έχεις ένα σκοπό, όταν κάνεις κάτι. Όταν κατορθώνεις το σκοπό σου, έχεις επιτύχει. Δεν έχουμε γραφειοκρατικές ιδέες γι' αυτό\n22 το θέμα! Επικεντρωνόμαστε σε ό,τι πιστεύει ο Ακροατής. Κάποιες φορές εμείς πιστεύουμε ότι όλα πάνε καλά, αλλά ο Ακροατής πιστεύει ότι δεν υπάρχει κανένα αποτέλεσμα. Ο Ακροατής καθορίζει. Αυτός είναι ο... Πώς λέγεται; Κοινό: Ο ειδικός; Marius Romme: Ο ειδικός, ναι... αλλά υπάρχει μια λέξη... Έχει τα κριτήρια. Κοινό: Ο κριτής; Marius Romme: Ναι, είναι ο κριτής. Κοινό: Λέγομαι Μπάρις 'Αιφ κι έχω κάνει Διάλογο με τη Φωνή, με ειδικούς, που έχουν φέρει αποτέλεσμα, σύμφωνα με τη θεωρία των Χαλ και Σίντρα Στόουν. Επίσης, βρέθηκα με άτομα που τυχαία εφάρμοσαν ένα σύστημα αξιολόγησης σε μένα, έβαλαν τις σκέψεις τους σε μένα και το σκεπτικό τους κι επέμειναν να αντλήσουν συγκεκριμένα πράγματα. Θέλω να τονίσω, ως χρήστης υπηρεσιών ψυχικής υγείας, την ανησυχία μου ότι μπορεί η θεραπεία να ήταν υπερβολική. Πιστεύω πως για όσους ενδιαφέρονται να το κάνουν, είναι σημαντικό να ελέγχουν εκ των προτέρων με ποιους δουλεύουν. Με ανησυχεί η σχέση εξουσίας ανάμεσα στους επαγγελματίες και τους πελάτες. Marius Romme: Ναι, έχετε δίκιο. Αυτό ισχύει για κάθε θεραπεία. Πιστεύω ότι η ψυχανάλυση έχει κάνει καλή δουλειά προκειμένου να έχουμε πλήρη συνείδηση των ψυχολογικών προβλημάτων που μπορεί να προκύψουν. Έτσι είναι. Σήμερα, δεν\n23 κάνουμε μακρόχρονες θεραπείες κι αυτό μειώνει τα προβλήματα. Δεν έχεις πολλά προβλήματα, όταν είναι λίγες οι επαφές. Είναι, όμως, πολύ δύσκολο. Ο γενικός κανόνας είναι ότι μια θετική μεταβίβαση μπορεί να βοηθήσει, αλλά πρέπει να εμπιστευθείς και την αρνητική. Πρέπει να εξισορροπείς την έκταση που παίρνει η θετική. Είναι στη βάση μιας αλλαγής που συμβαίνει ή είναι αντίθετη με το κίνητρο της αλλαγής; Αυτό είναι το πρόβλημα της μεταβίβασης. Κοινό: Συχνά, παίρνω περισσότερες πληροφορίες για το άτομο μέσω των Φωνών, απ' ότι όταν μιλάω με το ίδιο το άτομο. Marius Romme: Ναι, το φαντάζομαι. Έχεις καλύτερη επαφή απ' ότι ο Ακροατής, που ως επί το πλείστον, παραμορφώνει ένα τμήμα της σχέσης. Είναι δύσκολο να ξέρεις ποιος λέει την αλήθεια και εν τέλει, πρέπει να καταπιαστείς με τον Ακροατή. Δεν μπορείς να πεις εκ των υστέρων, ότι η Φωνή είχε δίκιο. Αν δεν έχουμε άλλες ερωτήσεις, μπορούμε να προχωρήσουμε σε κάτι άλλο.\n24 Γ ΣΥΝΕΔΡΙΑ ΜΕ ΤΗ ΣΟΥΖΑΝ ΚΑΙ ΤΗ ΦΩΝΗ ΤΗΣ Marius Romme: Υπάρχει κάποιος Ακροατής που πιστεύει ότι θέλει, χωρίς να του δημιουργεί πρόβλημα, να μιλήσει με μια Φωνή; Έμμεσα ή άμεσα; Σουζάν: Άμεσα. Marius Romme: Πολύ ωραία. Ας το κάνουμε. Καλοσύνη σου Σουζάν, έλα να καθίσεις εδώ. Γνωρίζω τη Σουζάν από το Μάαστριχτ, στην Ολλανδία. Έχουμε μια ομάδα ειδικών μαζί. Αυτή είναι η ειδικός κι εγώ είμαι ένα μέλος της ομάδας. Πού θέλεις να καθίσεις; Σουζάν: Εδώ. Marius Romme: Θέλεις να συστηθείς σ' αυτό το ωραίο κοινό; Μπορώ να πω την ιστορία σου... Σουζάν: Να την πείτε εσείς. Marius Romme: Η Σουζάν ακούει Φωνές εδώ και πολύ καιρό. Έχει θεραπευτική σχέση με τον Ντερκ Κόρστενς. Ξέρω κάποια πράγματα για τις Φωνές της, αλλά πρέπει να πω ότι έχασα τις περισσότερες γνώσεις μου, επειδή είμαι 72 ετών και ξεχνάω πολλά πράγματα. Αυτό είναι ένα από τα προβλήματα. Αν, όμως, μιλήσεις εσύ, μπορεί να τα θυμηθώ. Συνήθως, τα θυμάμαι όταν συναντιόμαστε. Είμαστε μια ομάδα 10 ατόμων, κι έχουμε συναντηθεί 14 φορές. Στην ομάδα, υπάρχουν άτομα που έχουν μάθει ν'\n25 αντιμετωπίζουν λίγο καλύτερα τις Φωνές και τη ζωή τους. Είναι άτομα που μπορούν να τα βγάζουν πέρα στη ζωή τους. Συζητάμε εκθέσεις Ακροατών που έγραψαν για την ανάρρωσή τους ή για άλλους τρόπους που αντιμετωπίζουν τις Φωνές. Όπως το βιβλίο του Ρον Κόλμαν "Ανάρρωση, μια ξένη έννοια". Πολλά απ' αυτά τα θέματα έχουν μεταφραστεί στα Ολλανδικά, καθώς και κάποια αποσπάσματα από το δικό μας βιβλίο, που αναφέρει συνεντεύξεις με Ακροατές, κι ένα Βιβλίο Εργασίας του Ρον και του Μάικ κι ένα εγχειρίδιο με συμβουλές για ανάρρωση, από έναν Ολλανδό. Έχουμε μια λίστα με βιβλία για τα οποία συζητάμε, διότι το πρόβλημά μας είναι ότι όλες οι εκδόσεις των χρηστών είναι προσωπικές αναφορές, μιλούν για τους ίδιους και τις εμπειρίες τους. Η Επιστήμη, όμως, βασίζεται στις εμπειρίες όλων. Έτσι, στην ομάδα συζητάμε και ρωτάμε τα μέλη κατά πόσο συμφωνούν με όσα αναφέρονται, αν είναι και κατά πόσο είναι χρήσιμα για τους ίδιους. Έτσι, παίρνουμε μια ιδέα για την αξία αυτών των εκδόσεων. Διότι δεν βγάζουν πουθενά μόνο οι αυτοβιογραφικές αναφορές, πρέπει να τις ανάγουμε σε επίπεδο ομάδας Ακροατών. Αυτό είναι το πρόγραμμά μας το οποίο ολοκληρώνουμε τώρα και προσπαθούμε να κάνουμε μια καταγραφή. Έχεις σπουδάσει κοινωνικές Σουζάν: Όχι, έχω σπουδάσει "Ψυχική Υγεία". Marius Romme: Έχουμε ειδικά τμήματα για\n26 Σουζάν: Επιστήμες της Υγείας. Marius Romme: Συγγνώμη, αλλά συνταξιοδοτήθηκα από το Πανεπιστήμιο κι έχω μείνει λίγο πίσω. Σουζάν: Αυτή είναι μια νέα σειρά σπουδών. Marius Romme: Θέλεις να πεις λίγα πράγματα για σένα; Σουζάν: Ναι. Με λένε Σουζάν. Ακούω Φωνές από τότε που θυμάμαι τον εαυτό μου, από τότε που ήμουν μικρό κορίτσι. Τώρα, ακούω διάφορες Φωνές και προσπαθώ με τη μέθοδο του Ντερκ Κόρστενς. Από τότε που ξεκίνησα τη μέθοδο αυτή, μπορώ να μιλάω στις Φωνές μόνη μου. Δεν χρειάζομαι πια τον Ντερκ για να τους μιλάω. Με βοήθησε πολύ για ν' αντιμετωπίσω τις Φωνές. Νομίζω ότι αρκούν αυτά. Marius Romme: Είναι ωραίο που θέλησες να το κάνεις αυτό, διότι είναι πιο πειστική μια ζωντανή συζήτηση απ ό,τι να μιλάς γι' αυτό το θέμα. Σ' ευχαριστώ που το κάνεις. Έχεις σκεφτεί αν θέλουν οι Φωνές ή αν θέλεις εσύ, να μιλήσουν μαζί μου; Διότι πρέπει να επιλέξουμε μία από τις Φωνές. Σουζάν: Υπάρχει μια Φωνή, που θέλει πάντα να μιλάει. Το πρόβλημα είναι ότι μιλάει Ολλανδικά και θα πρέπει να μεταφράζω. Marius Romme: Εντάξει, θα μιλάς Ολλανδικά και μετά θα μεταφράζεις, γιατί θέλουμε ν' ακούσουμε τον άμεσο διάλογο. Μπορώ να μεταφράζω κι εγώ. Σουζάν: Αυτό θα είναι μάθημα ξένων\n27 γλωσσών! Marius Romme: Μπορώ να φανταστώ γιατί δεν μιλάνε Αγγλικά. Ο λόγος είναι ότι θέλεις να ελέγχεις λιγότερο τη Φωνή. Θες η Φωνή να λέει αυτά που θέλει να πει. Η Φωνή είναι γένους αρσενικού ή θηλυκού; Σουζάν: Είναι αρσενικού γένους. Marius Romme: Συμφωνείς μ' αυτό που πάμε να κάνουμε ή όχι; Σουζάν: Ναι, συμφωνώ. Marius Romme: Έχεις το ελεύθερο να μην το κάνεις. Σουζάν: Θα προσπαθήσω κι αν δεν πετύχει... Marius Romme: Έχει όνομα αυτή η Φωνή για να την καλέσουμε; Σουζάν: Την αποκαλώ Λουτάνστε, που σημαίνει πολύ αγενής. Δεν της αρέσει αυτό το όνομα. Marius Romme: Το φαντάζομαι. Είσαι έτοιμη να μιλήσω στον Λουτάνστε, όπως τον αποκαλείς στα Ολλανδικά; Θέλεις να μείνεις εκεί ή θέλεις να πας σε άλλη θέση; Σουζάν: Θα μείνω εδώ. Marius Romme: Θα μεταφράζω εγώ, γιατί είναι διαφορετικοί ρόλοι για σένα. Ρώτησα τον Λουτάνστε αν όντως δεν του αρέσει το όνομά του και είπε ότι δεν του αρέσει πολύ. Δεν είχε απ' την αρχή αυτό το όνομα. Του το\n28 έδωσε η Σουζάν αργότερα, αλλά τώρα δεν θεωρεί ότι είναι σωστό. Δεν είναι σωστό που τον αποκαλεί έτσι. Λουτάνστε, πόσο καιρό είσαι με τη Σουζάν; Φωνή: Είμαι με τη Σουζάν αφότου ήταν έξι ετών, περίπου. Άρχισα να μιλάω μαζί της όταν έγινε 16 ετών. Marius Romme: Συγγνώμη, μετάφρασέ το εσύ αυτό. Σουζάν: Λέει ότι είναι μαζί μου από τότε που ήμουν 6 ετών, αλλά άρχισε να μου μιλάει όταν έγινα 16 ετών, αλλά εγώ η Σουζάν δεν το ήξερα αυτό. Φωνή: Η Σουζάν το έμαθε αυτό, όταν έγινε 23 ετών. Marius Romme: Λέει ότι είναι καλύτερα να τη ρωτάω στα Αγγλικά. Λες ότι σε γνώρισε, όταν έγινε 23 ετών. Φωνή: Ναι. Marius Romme: Αλλά υπήρχες από τότε που ήταν 6 ετών. Μήπως θυμάσαι, επειδή έχει περάσει πολύς καιρός, μήπως θυμάσαι για ποιο λόγο εμφανίστηκες στη ζωή της Σουζάν όταν ήταν 6 ετών; Φωνή: Η Σουζάν αντιμετώπιζε δυσκολίες στη ζωή της κι εμφανίστηκα εγώ για να τη διευκολύνω μαζί με μια άλλη Φωνή. Marius Romme: Είστε κι οι δύο ακόμη με τη Σουζάν; Φωνή: Είμαστε πολλές Φωνές. Στην πορεία\n29 της ζωής της κάποιες έφυγαν κι ήρθαν άλλες. Marius Romme: Τι προβλήματα είχε η Σουζάν εκείνη την περίοδο; Ποια προβλήματα της Σουζάν επέβαλαν την παρουσία σας; Σουζάν: Μπορώ να το απαντήσω αυτό άμεσα. Φωνή: Η μητέρα της Σουζάν ήταν πολύ δύσκολος κι επιθετικός άνθρωπος. Marius Romme: Αυτό θυμάται. Και λες ότι ήρθατε εσείς για να τη σώσετε; Φωνή: Βοηθούσαμε τη Σουζάν παίζοντας γλωσσικά παιχνίδια, για να επικεντρώνεται σε διαφορετικά πράγματα όταν η μητέρα της γινόταν πολύ επιθετική. Σουζάν: Για να μην ακούω τις στριγγλιές. Marius Romme: Τις στριγγλιές της μητέρας της. Μ' αυτό τον τρόπο τη βοηθούσες. Εκείνη την εποχή, όμως, η Σουζάν δεν είχε συνειδητοποιήσει ότι ήσουν εσύ εκεί; Εκείνη την εποχή δεν ήσουν ένα συγκεκριμένο άτομο, απλώς τη βοηθούσες κι εκείνη δεν το είχε καταλάβει. Προφανώς δεν γνώριζε σ' εκείνη την ηλικία την ύπαρξη των Φωνών. Το καταλαβαίνω... Τώρα είσαι 23 χρόνια... Όχι, είσαι χρόνια με τη Σουζάν. Έχει αλλάξει; Σουζάν: Είμαι μεγαλύτερη απ' όσο πιστεύετε! Marius Romme: Ας επιστρέψουμε τώρα σ'\n30 αυτή τη Φωνή. Έχει αλλάξει ο ρόλος σου τώρα που είσαι μαζί της; Φωνή: Έγινα πιο δυνατός. Έγινα αγενής! Από 'κει βγαίνει και το όνομά μου. Σουζάν: Έγινε αγενής και μετά έγινε πάλι πιο ήπιος πιο καλός. Marius Romme: Λουτάνστε, είπες ότι ο λόγος που εμφανίστηκες, όταν η Σουζάν ήταν 6 ετών, ήταν ότι ήθελες να τη βοηθήσεις. Τη βοηθάς και τώρα ή έχεις διαφορετικό ρόλο; Φωνή: Και πάλι τη βοηθάω. Marius Romme: Τη βοηθάς. Φωνή: Πάντα προσπαθώ να τη βοηθήσω, αλλά η Σουζάν δεν το καταλαβαίνει. Marius Romme: Αυτό ήθελα να ρωτήσω. Πώς αντιδρά η Σουζάν στη βοήθειά σου; Πώς αντιδρά στις δικές σου προθέσεις; Φωνή: Στην αρχή, φοβόταν πολύ. Στη συνέχεια, όταν μίλησε με τον Ντερκ και με μένα, φοβόταν λιγότερο κι αρχίσαμε να μιλάμε μεταξύ μας. Marius Romme: Είναι θετικό που αρχίσατε να μιλάτε μαζί; Φωνή: Για μένα, είναι. Marius Romme: Για σένα, είναι. Πιστεύεις ότι είναι και για τη Σουζάν; Πρέπει να ρωτήσω την ίδια;\n31 Φωνή: Ρώτησέ την. Marius Romme: Λουτάνστε, τη βοηθάς τη Σουζάν, επειδή συζητάς ιδιαίτερα θέματα μαζί της; Θεωρείς ότι είναι σημαντικά τα θέματα που συζητάς μαζί της; Φωνή: Στην αρχή ήταν ιδιαίτερα θέματα, μετά έγιναν πιο γενικά. Τώρα είναι πιο γενικά θέματα. Marius Romme: Μπορείς να μου μιλήσεις για τα πιο ιδιαίτερα θέματα; Τα ιδιαίτερα θέματα αντανακλούν το λόγο που είσαι μαζί της. Φωνή: Δεν ήταν τόσο ιδιαίτερα τα θέματα, όσο ο τρόπος επεξεργασίας τους. Όμως, η Σουζάν δεν καταλάβαινε. Marius Romme: Η Σουζάν τα καταλαβαίνει τώρα, ή όχι; Φωνή: Τώρα, καταλαβαίνει. Marius Romme: Τι καταλαβαίνει; Αυτή η ερώτηση είναι για τη Σουζάν, αλλά πώς δούλευες, προκειμένου να τη βοηθήσεις; Φωνή: Προσπαθούσα να χρησιμοποιήσω την αντίστροφη ψυχολογία. Της έλεγα να κάνει πράγματα που δεν ήθελα να κάνει. Marius Romme: Γι' αυτό ήταν λίγο δύσκολο να το καταλάβει η Σουζάν. Φωνή: Την έκανε να φοβάται πολύ. Κι αυτό ήταν το λάθος μου. Marius Romme: Μου δίνεις ένα\n32 παράδειγμα; Ποια συμβουλή σου την έκανε να φοβάται; Είναι δύσκολο, γιατί θα έχουν συμβεί πολλά πράγματα. Θέλεις να το σκεφτείς λίγο; Φωνή: Της είπα ν' αυτοκτονήσει, να κάνει κακό στον εαυτό της. Όμως, δεν ήθελα να το κάνει αυτό. Marius Romme: Αυτός ήταν ο λόγος που το είπες, επειδή ήξερες ότι η Σουζάν δεν κάνει αυτό που της λες. Φωνή: Η Σουζάν είναι πεισματάρα. Αν της πεις να κάνει κάτι, κάνει ακριβώς το αντίθετο. Εκεί βάσισα τις προσπάθειές μου. Marius Romme: Η προσπάθειά σου να βοηθήσεις τη Σουζάν έχει σχέση με το πώς αντιδράει σε ό,τι της λένε οι άλλοι. Δίνοντάς της αντίθετες συμβουλές την κατεύθυνες στο σωστό δρόμο. Κι αυτό έγινε σαφές τώρα, επειδή το συζητάτε. Φωνή: Αυτός ήταν ο σκοπός, αλλά δεν είχε επιτυχία στην αρχή. Marius Romme: Κάποιες φορές, ήταν επικίνδυνο αυτό. 'Η όχι; Φωνή: Ναι, ήταν. Marius Romme: Τώρα, όμως, που μιλάτε, μπορείς να της εξηγείς τους λόγους. Φωνή: Ναι. Τώρα καταλαβαίνει γιατί το κάνω αυτό. Marius Romme: Ωραία, έγινε σαφές. Ευχαριστώ. Υπάρχει κάτι άλλο που θα\n33 ήθελες να πεις; Υπάρχει κάτι άλλο που πιστεύεις ότι θα έπρεπε να γνωρίζω για τη σχέση σου με τη Σουζάν; Φωνή: Η Σουζάν δεν θέλει να πω! Marius Romme: Εντάξει, ευχαριστώ πολύ που μου μίλησες.


Κυκλοφοριακές ρυθμίσεις σε Αθήνα, Χαλάνδρι, Μαρκόπουλο, Σαλαμίνα | naftemporiki.gr\nΣειρά κυκλοφοριακών ρυθμίσεων προγραμματίστηκαν στην Αττική από το Σάββατο έως και την Τρίτη, λόγω εργασιών και αγώνων.\nΣτην Αθήνα, στην οδό Σταδίου, λόγω εκτέλεσης εργασιών, την Κυριακή από 07:00-11:00, θα πραγματοποιηθεί προσωρινή διακοπή της κυκλοφορίας των οχημάτων στην αριστερή λωρίδα, στο τμήμα της μεταξύ των οδών Ομήρου και Εδουάρδου Λω.\nΣτην Αθήνα, λόγω εκτέλεσης εργασιών εγκατάστασης δικτύου οπτικών ινών, το Σαββατοκύριακο καθ’ όλη τη διάρκεια του 24ώρου, θα πραγματοποιηθεί προσωρινή και τμηματική διακοπή της κυκλοφορίας των οχημάτων: α) στην οδό Μιχαλακοπούλου, στην άκρα δεξιά λωρίδα κυκλοφορίας, στο τμήμα της μεταξύ των οδικών αριθμών 175 και 201 και από το 94 έως το 200, β) στην οδό Φειδιππίδου, στο τμήμα της μεταξύ των αριθμών 25 και 31, στην άκρα αριστερή λωρίδα κυκλοφορίας. Στο διάστημα αυτό η κυκλοφορία θα διεξάγεται από το υπόλοιπο πλάτος του οδοστρώματος.\nΣτο Χαλάνδρι, λόγω εκτέλεσης εργασιών εγκατάστασης δικτύου οπτικών ινών, το Σαββατοκύριακο κατά τις ώρες 07.30 έως 15.00, θα πραγματοποιηθεί προσωρινή και τμηματική διακοπή της κυκλοφορίας των οχημάτων στην οδό Εθνικής Αντιστάσεως, στο δεξιό άκρο του οδοστρώματος, στο ρεύμα κυκλοφορίας προς τη Λ. Κηφισίας, στο ύψος του οδικού αριθμού 40, για μέγιστο πλάτος 0,50 μ., μήκους ενός μέτρου. Κατά τη διακοπή, η κυκλοφορία των οχημάτων θα διεξάγεται από το υπόλοιπο πλάτος του οδοστρώματος.\nΣτο Μαρκόπουλο, λόγω εκτέλεσης εργασιών εγκατάστασης δικτύου οπτικών ινών, τη Δευτέρα και την Τρίτη από 07:30 έως 15:00, θα πραγματοποιηθεί προσωρινή και τμηματική διακοπή της κυκλοφορίας των οχημάτων σε τμήματα της Λ. Βασιλέως Κωνσταντίνου, στο δεξιό άκρο του οδοστρώματος, στο ρεύμα από Μαρκόπουλο προς Παιανία, ως εξής: α) Στο τμήμα της μεταξύ των οδών Ερχείας και Γκινοσάτη, μέγιστου πλάτους 0,50 μ., β) στο τμήμα της από τη συμβολή της με την οδό Ερχείας και για 1,25 μ. από αυτή, για μέγιστο πλάτος 0,80 μ., γ) στο τμήμα της από τη συμβολή της με την οδό Γκινοσάτη και για 1,25 μ. από αυτή, για μέγιστο πλάτος 0,80 μ. Κατά τις διακοπές αυτές, η κυκλοφορία θα διεξάγεται από το εναπομένον πλάτος του οδοστρώματος.\nΣτη Σαλαμίνα, λόγω διεξαγωγής αγώνα τριάθλου με την επωνυμία «Πανελλήνιο Πρωτάθλημα Τριάθλου-Σαλαμίνια 2019», την Κυριακή από ώρα 08:30 μέχρι το πέρας του αγώνα, θα πραγματοποιηθεί προσωρινή και σταδιακή διακοπή της κυκλοφορίας των οχημάτων στις λεωφόρους και οδούς: α) Λ. Ψιλής Άμμου, από την ομώνυμη παραλία έως τη Λ. Φανερωμένης, β) Λ. Φανερωμένης, στο τμήμα της μεταξύ της Λ. Ψιλής Άμμου και του Λιμένα Στενών Σαλαμίνος (Φανερωμένη) και στα δύο ρεύματα κυκλοφορίας, γ) Λ. Δημοκρατίας, στο τμήμα της μεταξύ του λιμένα Στενών Σαλαμίνος (Φανερωμένη) και της οδού Ν. Πλαστήρα και στα δύο ρεύματα κυκλοφορίας, δ) Ν. Πλαστήρα, στο τμήμα της μεταξύ της οδού Αγ. Γεωργίου και της Λ. Φανερωμένης.\nΚυκλοφοριακές ρυθμίσεις θα ισχύσουν την Κυριακή και για τον 5ο Ημιμαραθώνιο με την επωνυμία «Στα Ίχνη της Ιεράς Οδού».\nΣε όλες τις περιπτώσεις η τροχαία ζητεί από τους οδηγούς να είναι ιδιαίτερα προσεκτικοί κατά τη διέλευσή τους και να ακολουθούν την υπάρχουσα οδική σήμανση.


ΠΑΣΠΑΡΤΟΥ: Πήρε προβάδισμα ο Τραμπ στις δημοσκοπήσεις! Καταρρέει η Κλίντον παρά την απεγνωσμένη στήριξη του σιωνιστικού λόμπυ\nΠήρε προβάδισμα ο Τραμπ στις δημοσκοπήσεις! Καταρρέει η Κλίντον παρά την απεγνωσμένη στήριξη του σιωνιστικού λόμπυ\nΣύμφωνα με την έρευνα, που διεξήχθη από τις 26 Αυγούστου έως την 1η Σεπτεμβρίου, το 40% των...\nπιθανών ψηφοφόρων τάσσεται υπέρ του Τραμπ, ενώ το 39% υπέρ της Κλίντον. Η στήριξη προς την Κλίντον, όπως καταγράφεται από την κυλιόμενη δημοσκόπηση της εταιρείας, παρουσίασε σταδιακή πτώση έπειτα από τις 25 Αυγούστου, εξαλείφοντας το προβάδισμα οκτώ ποσοστιαίων μονάδων που διατηρούσε η υποψήφια των Δημοκρατικών.\nΤο προβάδισμα του Τραμπ οφείλεται στην άνοδο των ποσοστών συσπείρωσης των Ρεπουμπλικάνων προς τον υποψήφιο του κόμματος τους, σε περίπου 78%. Η δημοσκόπηση πραγματοποιήθηκε και στις 50 πολιτείες των ΗΠΑ, με δείγμα 1.804 πιθανών ψηφοφόρων και έχει ποσοστό στατιστικού σφάλματος ±3%.\nΗ άνοδος των ποσοστών του Τραμπ έχει εξοργίσει τους εκπροσώπους του σιωνιστικού λόμπι, που στηρίζουν απεγνωσμένα την Χίλαρι Κλίντον. Με βάση τα έως τώρα δεδομένα, ο Τραμπ ως νέος πρόεδρος των ΗΠΑ θα βάλει τέλος στον ψυχρό πόλεμο με την Ρωσία, θα μεταστρέψει το γεωπολιτικό ενδιαφέρον των ΗΠΑ στον Ειρηνικό - αντί της Ευρώπης και της Μέσης Ανατολής - με αποτέλεσμα την ανατροπή όλων των σημερινών γεωστρατηγικών ισορροπιών.


Τα λάθη στο Linkedin που... διώχνουν δουλειές | Fortunegreece.com\nΚαλό το δημοφιλές μέσο αλλά θέλει προσοχή.\nΌταν οι συμβουλές για εξεύρεση μιας θέσης εργασίας έρχονται από την …Ευρωπαϊκή Ένωση, τις λαμβάνουμε περισσότερο υπόψη. Όλο και κάτι θα γνωρίζουν περισσότερο. Οι επιστήμονες του δικτύου Eures –είναι η ευρωπαϊκή πύλη για την επαγγελματική κινητικότητας- έχουν καταρτίσει οδηγίες προς ανέργους που θέλουν να δοκιμάσουν την τύχη τους να βρουν δουλειά μέσω και του LinkedIn. Ιδού λοιπόν τα οκτώ λάθη που πρέπει να αποφύγετε.


RADAR: Ο ΑΓΡΥΠΝΟΣ ΦΡΟΥΡΟΣ: Σαν σήμερα (19/1/ΧΧΧΧ)\n1915: Πρωτο λανσάρισμα για τον φωτισμό νέον απο τον γάλλο Τζορτζ Κλοντ .\n1947: Ναυτική τραγωδία με ο ατμόπλοιο «Χειμάρα», στο νότιο Ευβοϊκό. Το πλοιο βυθίζεται μεταξύ Νέων Στύρων και Αγίας Μαρίνας, με αποτέλεσμα να βρουν το θάνατο τουλάχιστον 400 άτομα απο τους 544 επιβάτες. Η τραγωδία χαρακτηρίστηκε «ελληνικός Τιτανικός».\n1953: Οι Ελληνίδες ψηφίζουν για πρώτη φορά σε βουλευτικές εκλογές\n1955: Κάνει την εμφάνισή του το παιχνίδι το Σκπραμπλ .Ο εφευρέτης του το κρατούσε για χρόνια στα συρτάρια, αφού δεν συγκέντρωνε το ενδιαφέρον των βιομηχανιών.\n1976: Τα πρώην μέλη των Beatles απορρίπτουν προσφορά 30.000.000 δολαρίων για να ξαναεμφανιστούν μαζί για μία συναυλία.\n1736: Γεννιέται ο Τζέιμς Βατ, εφευρέτης της πρώτης ατμομηχανής. Το όνομά του δόθηκε στη μονάδα μέτρησης της ηλεκτρικής ισχύος.\n1943: Γεννιέται η Τζάνις Τζόπλιν


ΦΩΤΟ: Πρώην παίκτης της Ρόμα πανηγυρίζει τον αποκλεισμό της Λάτσιο\nΕίχε αγωνιστεί και στη Μπάγερν αλλά το χάρηκε σαν πρώην τζαλορόσο\nΗ Λάτσιο αποκλείστηκε από τη Μπάγερν Μονάχου στο Champions League και πρώην παίκτης της Ρόμα το χάρηκε και το… φώναξε.\nΑπό την ημέρα της κλήρωσης των «16» το ήξεραν, λίγο-πολύ, όλοι. Ακόμη και οι λατσιάλι. Οι πιθανότητες δεν ήταν υπέρ τους κόντρα στους Βαυαρούς και επιβεβαιώθηκε στα δύο παιχνίδια. Ηττα στη Ρώμη, ήττα στο Μόναχο και αποκλεισμός. Αποτέλεσμα που δεν πίκρανε, αφού ήταν αναμενόμενο, και τόσο πολύ τον Σιμόνε Ιντσάγκι και τους παίκτες του.\nΑποτέλεσμα που έκανε χαρούμενο έναν αντίπαλο από το παρεθόν όμως. Ο Πάουλο Σέρτζιο είχε αγωνιστεί στη Ρόμα, οπότε ο αποκλεισμός της Λάτσιο τον ενθουσίασε. Και τον ενθουσίασε τόσο ώστε να το «φωνάξει» μέσω των social media. Αν και ήταν παίκτης της Μπάγερν από το 1999 ως το 2002, ο Βραζιλιάνος αντέδρασε ως πρώην παίκτης της Ρόμα. Και ως πρώην παίκτης της Ρόμα, πανηγύρισε για τον αποκλεισμό της Λάτσιο.\n«Σήμερα είναι μέρα γιορτής», ήταν το μήνυμά του, ποστάροντας και σχετική φωτογραφία. Οχι από το παρόν, αλλά από το παρελθόν. Από όταν ήταν παίκτης των τζαλορόσι. Μια πανηγυρική φωτογραφία, λοιπόν, με τον ίδιο, τον Φραντσέσκο Τότι και τον Αμπέλ Μπάλμπο. Παράλληλα, ο Βραζιλιάνος φρόντισε να πει και «ευχαριστώ» στη Μπάγερν για τη χαρά που του έδωσε.\nΣειρά της Ρόμα στο Europa League\nΟπως και να έχει, το Champions League τελείωσε για τις ιταλικές ομάδες και σειρά παίρνει το Europa League. Οχι για να τελειώσει όμως… Η Ρόμα έχει σήμερα (18/3) τη ρεβάνς με τη Σαχτάρ στην Ουκρανία, με στόχο να κλειδώσει την πρόκριση στους «8». Μετά τη νίκη με 3-0 στο Olimpico την περασμένη εβδομάδα, άλλωστε, θα πρέπει να συμβούν παλαβά πράγματα για να αποκλειστεί η ομάδα του Πάουλο Φονσέκα.\nΑν συμβεί, θα είναι ένα δράμα. Τόσο για τους τζαλορόσι, όσο και για το ιταλικό ποδόσφαιρο. Αυτό, όμως, μάλλον δεν θα επηρεάσει κάποιον πρώην παίκτη της Λάτσιο που -υποθέτουμε- θα ανταποδώσει…\nA post shared by Paulo Sergio (@7paulosergio)\nTags: ΛάτσιοΡόμαSerie A


ΜΑΘΗΜΑΤΑ ΠΡΟΕΤΟΙΜΑΣΙΑΣ ΓΟΝΕΪΚΟΤΗΤΑΣ :: Δήμος Ελληνικού - Αργυρούπολης\nΜΑΘΗΜΑΤΑ ΠΡΟΕΤΟΙΜΑΣΙΑΣ ΓΟΝΕΪΚΟΤΗΤΑΣ\nΑπό το τμήμα Πρόληψης και Προαγωγής της Δημόσιας Υγείας του Δήμου Ελληνικού-Αργυρούπολης, ανακοινώνεται η συνέχιση των μαθημάτων προετοιμασίας γονεϊκότητας, σε συνεργασία με τις μαίες Καζάζη Χριστίνα και Περισάκη Κυριακή.\nΤα μαθήματα αφορούν γυναίκες που διανύουν την περίοδο της εγκυμοσύνης ή της λοχείας και μπορούν να τα παρακολουθήσουν μαζί με τον σύντροφό τους ή κάποιο άλλο πρόσωπο της επιλογής τους. Τα θέματα που θα συζητηθούν σχετίζονται με την εγκυμοσύνη, τον τοκετό, το πλάνο τοκετού, το θηλασμό, τη φροντίδα νεογνού καθώς και τη μετάβαση στη γονεϊκότητα.\nΣκοπός των μαθημάτων προετοιμασίας είναι τόσο η έγκυρη ενημέρωση του ζευγαριού για την εγκυμοσύνη, τον τοκετό και τη λοχεία όσο και η έκφραση των φόβων, των ανησυχιών και των προσδοκιών της γυναίκας και του συντρόφου της για τον ερχομό του νέου μέλους της οικογένειας.\nΘα λειτουργούν δυο τμήματα:\nα)Αρχόμενη Κύηση (2 μαθήματα) β) Εγκυμοσύνη και τοκετός (8 μαθήματα) και η εγγραφή μπορεί να γίνει ανεξάρτητα για το κάθε τμήμα.\nΟι συναντήσεις θα πραγματοποιούνται 1 φορά την εβδομάδα στο χώρο του Β'Κ.Α.Π.Η. του Δήμου (Ολυμπίας 40-42,Αργυρούπολη) και οι ώρες συνάντησης θα ορίζονται έπειτα από συνεννόηση με τους συμμετέχοντες.\nΕΠΙΠΛΕΟΝ για πρώτη φορά στο δήμο θα λειτουργήσει τμήμα που θα αφορά την περίοδο της λοχείας και το μητρικό θηλασμό που θα περιλαμβάνει:\n· Βοήθεια με το μητρικό θηλασμό και τη φροντίδα νεογνού με δυνατότητα συμμετοχής του νεογνού.\nΣυμβουλευτική για την προαγωγή του μητρικού θηλασμού σε πρόωρα και δίδυμα νεογνά.\n· Ενημέρωση για την αντιμετώπιση προβλημάτων θηλασμού (πληγωμένες θηλές, υπερφόρτωση μαστών κ.α.).\n· Καθοδήγηση στη χρήση ειδικών συσκευών θηλασμού όπου υπάρχουν ενδείξεις.\nΣτο πρόγραμμα μπορούν να συμμετάσχουν γυναίκες που κατοικούν και στους όμορους δήμους. Οι ομάδες θα ανανεώνονται καθ όλη τη διάρκεια του έτους.\nΤηλέφωνα συμμετοχής: 210-9961973, 210-9904205\nΓια πληροφορίες και μόνο : 6978891440 (Καζάζη Χριστίνα), 6983735801 (Περισάκη Κυριακή)


Χτύπησε 'κόκκινο' ο πληθωρισμός, πανικόβλητος ο Μάκρι ανέβαλε περιοδεία στην Ευρώπη - Κόσμος | News 24/7\nΧτύπησε "κόκκινο" ο πληθωρισμός, πανικόβλητος ο Μάκρι ανέβαλε περιοδεία στην Ευρώπη\nNEWS247 22 ΑΠΡ 2019 20:55\nO Mαουρίτσιο Μάκρι AP\nΟ πληθωρισμός στην Αργεντινή έφτασε το 54% και τον Μαουρίτσιο Μάκρι τον έλουσε κρύος ιδρώτας για την επανεκλογή του! Διαβάστε τις λεπτομέρειες.\nΜόλις την Κυριακή ο Πανεπιστημιακός Εμίλιο Καφάσι περιέγραψε για τους αναγνώστες του News24/7 με τα πιο μελανά χρώματα τη ζοφερή κατάσταση της αργεντίνικης οικονομίας και κοινωνίας.\nΔεν πέρασαν ούτε 24 ώρες από τη δημοσίευση της εν λόγω συνέντευξης και οι εξελίξεις στην Αργεντινή ήρθαν όχι μόνο να δικαιώσουν τον Καφάσι για τις εκτιμήσεις του αλλά φαίνεται ότι σηματοδοτούν με τη σειρά τους... τεκτονικές συνέπειες στο πολιτικό σκηνικό!\nΤι έχει συμβεί; H Εθνική Στατιστική Υπηρεσία της Αργεντινής, ανακοίνωσε ότι ο πληθωρισμός τον Μάρτιο σημείωσε ιστορικό υψηλό, αφού ανήλθε σε 4,7%, φθάνοντας έτσι στο 54%, από τον Μάρτιο του παρελθόντος έτους. Λαμβάνοντας υπόψη ότι ο ρυθμός του δείκτη τιμών κατά το πρώτο τρίμηνο του 2019 έχει ήδη εκτοξευθεί στο 11%, οι αναλυτές προεξοφλούν για τον Απρίλιο διακύμανση επιπέδου 3,8-4,5%, προβλέποντας για το 2019 τελική διαμόρφωση στις τιμές καταναλωτή περί το 50%.\nΗ προοπτική αυτή, όπως τονίζουν οι ίδιοι αναλυτές, δεν αφήνει περιθώρια παρερμηνείας για την αποτυχία της αντιπληθωριστικής πολιτικής της Κυβέρνησης Μάκρι. Και όλα αυτά σε έτος εκλογικό αφού για τον Οκτώβριο είναι προγραμματισμένες οι προεδρικές εκλογές.\nΟ Μάκρι θέλει να αντιδράσει άμεσα και στο πλαίσιο αυτής της αντίδρασης ακύρωσε εσπευσμένα την προγραμματισμένη περιοδεία του σε Γαλλία και Βέλγιο. Επίσης, σε μια προσπάθεια να αποτρέψει κύμα δυσαρέσκειας, ανακοίνωσε συμφωνία με θεσμικούς φορείς του κλάδου λιανικής πώλησης για τη διατήρηση σταθερών τιμών, για έξι μήνες, σε 60 βασικά είδη διατροφής.\nΣτα μέτρα που ανήγγειλε η κυβέρνηση συμπεριλαμβάνονται εκπτώσεις, προσφορές και πιστωτικές διευκολύνσεις για την ανακούφιση 18 εκ. συνταξιούχων, οικοδομικά υλικά και τουρισμό. Παράλληλα, για 5 εκ. ανασφάλιστους πολίτες, προβλέπεται έκπτωση 20-70% στην αγορά φαρμάκων.\nΑκόμα αποφασίσθηκε η διατήρηση της τρέχουσας τιμής ηλεκτρικού ρεύματος, φυσικού αερίου και μεταφορών μέχρι το τέλος του έτους και για την κινητή τηλεφωνία μέχρι τον Σεπτέμβριο. Συνολικά τα μέτρα που ανακοίνωσε η κυβέρνηση είναι κόστους 9 δις δολαρίων και αποσκοπούν στην ελάφρυνση κοινωνικών στρωμάτων, τα οποία παραδοσιακά συντάσσονται με τις δυνάμεις του ευρύτερου περονισμού. Θα καταφέρει να πείσει ο Μάκρι μέχρι τον Οκτώβριο; Δύσκολο, αν όχι ακατόρθωτο.


Είναι γεγονός ότι οι περισσότεροι γονείς, απευθύνονται σε ανθρώπους του κοντινού περιβάλλοντός τους για να αναλάβουν οι ίδιοι τον ρόλο της νταντάς. Αυτή είναι μία πολύ αποδοτική μέθοδος, αφενός γιατί έτσι οι γονείς ενημερώνονται από «πρώτο χέρι» για το προφίλ της babysitter και τα δείγματα γραφής της, αφετέρου γιατί αφήνουν το μωρό σε καλά χέρια αν αναλάβουν αυτά τα οικεία πρόσωπα τη φροντίδα του.\nΠολλές φορές όμως, δεν υπάρχει αυτή η δυνατότητα στον περίγυρο, οπότε η αναζήτηση γίνεται μέσω των αγγελιών σε εφημερίδες. Και αυτή λύση μπορεί να λειτουργήσει, ωστόσο χρειάζεται μεγάλη προσοχή γιατί η υποψήφια νταντά είναι ένα εντελώς άγνωστο πρόσωπο, με όσους κινδύνους μπορεί να κρύβει αυτό.\nΥπάρχουν βέβαια και τα διάφορα γραφεία εύρεσης εργασίας που ειδικεύονται σε νταντάδες και babysitters και έχουν προ-ελέγξει το προφίλ των υποψηφίων. Επίσης, τα τελευταία χρόνια έχουν δημιουργηθεί κ ιστοσελίδες που δίνουν στους γονείς τη δυνατότητα να επιλέξουν babysitters με εμπειρία και άριστες συστάσεις μέσα από μία online βάση υποψηφίων που έχουν περάσει τη διαδικασία συνεντεύξεων αξιολόγησης. Τέλος, για όσους ψάχνουν μη ελληνόφωνη νταντά, υπάρχει η επιλογή να απευθυνθούν στην αντίστοιχη πρεσβεία.\nΗ «ανάκριση» επιτρέπεται;\nΌχι μόνο επιτρέπεται, αλλά επιβάλλεται. Για τη φροντίδα του μωρού σας, μιλάμε. Και εκεί, δεν χωρούν τυπικότητες. Ρωτήστε ελεύθερα την υποψήφια babysitter ό,τι πιστεύετε πως θα σας δώσει ξεκάθαρη εικόνα για εκείνη… Μπορείτε, για παράδειγμα, να ρωτήσετε για:\nτην οικογενειακή της κατάσταση\nτον λόγο που επέλεξε αυτό το επάγγελμα\nτην προηγούμενη εμπειρία της (αν υπάρχει) και τον λόγο που έληξε η συνεργασία της με τους προηγούμενους εργοδότες (μη διστάσετε να ζητήσετε συστατικές επιστολές)\nγια το αν έχει κάποια παιδαγωγική εξειδίκευση\nγια τις γνώσεις της σε θέματα πρώτων βοηθειών\nγια το αν καπνίζει\nΜπορείτε όμως να κάνετε και πιο συγκεκριμένες ερωτήσεις που αφορούν τη φροντίδα του μωρού, όπως:\nΠώς βάζουμε ένα μωρό στο κρεβάτι του και ποια είναι η ιδανική στάση ύπνου;\nΠως θα προσπαθούσατε να ηρεμήσετε το μωρό αν έκλαιγε ή εάν είχε θυμώσει;\nΟι κανόνες του σπιτιού μας.\nΣτην πρώτη σας γνωριμία, είναι σημαντικό να ενημερώσετε την νταντά και για τους κανόνες που ισχύουν στο σπίτι σας. Εξηγήστε:\nΠότε, πού, τι και πώς θα τρώει το μωρό\nΤι θα θέλατε να μαγειρεύει, εάν και εφόσον υπάρχει αυτή η συμφωνία\nΌτι θα πρέπει να έχει συνεχώς την προσοχή της στο μωρό και να το επιβλέπει τις ώρες που κοιμάται.\nΌτι απαγορεύεται να φωνάξει στο μωρό\nΜην αμελήσετε να συζητήσετε εξαρχής και πιο πρακτικά θέματα όπως το ωράριο, τη συνέπεια στην ώρα προσέλευσης και αναχώρησης, την αμοιβή και την ασφάλιση.\nΚάνατε ήδη την επιλογή babysitter και άρχισε ήδη να φροντίζει το μωρό σας. Τι κάνετε;\nΠαρατηρήστε, από την πρώτη κιόλας μέρα, τον τρόπο με τον οποίον προσπαθεί η νταντά να προσεγγίσει το μωρό, πώς του μιλάει, πώς το κρατάει, πώς το ηρεμεί.\nΠαρατηρήστε τις αντιδράσεις του μωρού όταν είναι μαζί με την babysitter, αφού έχει περάσει λίγος καιρός και έχει εξοικειωθεί με την παρουσία της. Αν δεν είναι σε ηλικία που μιλάει, ψάξτε τις απαντήσεις στις αντιδράσεις του. Αν είναι ανήσυχο κάθε φορά που βρίσκεται μαζί της, πρέπει να ψάξετε τι φταίει.\nΚαι η τελευταία, αλλά όχι αμελητέα αλάνθαστη συμβουλή: ακούστε το ένστικτό σας. Έχει ένα μαγικό τρόπο να οδηγεί πάντα στην αλήθεια.


Δεν παίζουμε με την πατρίδα, του Γιάννη Λοβέρδου - iporta.gr\nΣήμερα αρχίζει μια πολυ δύσκολη πολιτικη διαπραγμάτευση του πρωθυπουργου Τσίπρα με τους εταίρους και δανειστες μας. Κακά τα ψέματα. Αν αποψε στην επταμέρη συνάντηση με την ηγεσία της ΕΕ και τη Δευτέρα κατα την σύσκεψη με την Μερκελ στο Βερολινο, δεν εξευρεθεί αμοιβαία αποδεκτός συμβιβασμός, η χωρα οδηγείται στα βράχια. Όπως παραδέχτηκε χτες κι ο Δραγασακης το πρόβλημα ρευστότητας ειναι ασφυκτικό. Μεσα στις επόμενες εβδομάδες μπορει να οδηγηθούμε σε στάση πληρωμών ως χωρα. Με επιπτώσεις καταστροφικές. Θελω να ευχηθώ στον κ. Τσίπρα να κανει οτι ειναι δυνατον για να επιβιώσει η χωρα. Καλώς η κακώς εκείνος βρίσκεται στο τιμόνι σημερα. Κι αν η Ελλάδα καταστραφεί θα καταστραφούμε ολοι μας κι όχι μονο οι συριζαιοι. Για να υπάρξει ομως συμβιβασμός πρέπει να επικρατήσουν ρεαλισμός και λογική. Ψευτομαγκιες και τεχνάσματα για εσωτερικούς λόγους, εντυπωσεων, υψωμένο δάχτυλα αλά Βαρουφακη πρέπει να εγκαταλειφθούν. Ουδείς δικαιούται σημερα να παίζει με την πατρίδα.\nΚύριοι της Κυβέρνησης, του Γιάννη Λοβέρδου


Η απογοήτευση σας φθείρει, αργά αλλά σταθερά - Με Υγεία\nΗ απογοήτευση σας φθείρει, αργά αλλά σταθερά\nΗ απογοήτευση, μετά από ένα παρατεταμένο χρονικό διάστημα θα σας εξαντλήσει εσωτερικά και θα καταστρέψει την ελπίδα σας.\nΗ απογοήτευση σας φθείρει, αργά αλλά σταθερά. Η αγάπη ποτέ δεν εξαντλείται από εκείνους που είναι πραγματικά ευγνώμονες για το χρόνο. Όταν κάποιος προσφέρει αγάπη στους συνανθρώπους του, αυτή δεν εξαντλείται ποτέ. Αυτό που σκοτεινιάζει τη διάθεσή σας είναι η απογοήτευση και το κενό που δημιουργούν οι σχέσεις.\nΤο κλασικό ρητό “Ο έρωτας είναι τυφλός” τονίζει αρκετές σημαντικές λεπτομέρειες. Όλοι τον έχουμε ζήσει, έχουμε δώσει μεγάλο κομμάτι του εαυτού μας σε ανθρώπους γύρω μας χωρίς να έχουμε κατανοήσει ότι πρέπει να υπάρχουν και ορισμένα όρια.\nΜερικοί άνθρωποι πιστεύουν ότι για να κερδίσουν την προσοχή, τα κομπλιμέντα, την εύνοια και τη στοργή δεν απαιτείται και ιδιαίτερη προσπάθεια, χωρίς να συνειδητοποιούν ότι μια σχέση είναι μια συνεχής ανταλλαγή “δούναι και λαβείν”.\nΗ ανιδιοτελής αγάπη είναι αξιοσέβαστη. Είναι η αγάπη μιας μητέρας για τα παιδιά της, ένας ακλόνητος πυλώνας που όλοι εκτιμούμε και αντιλαμβανόμαστε.\nΩστόσο, η ανιδιοτελής αγάπη θεωρείται επικίνδυνο έδαφος για πολλούς ανθρώπους. Δεν αξίζουν όλοι τη διαρκή στοργή και το σεβασμό μας όταν δεν λαμβάνουμε το ίδιο κι από την πλευρά τους.\nΌταν μας εκμεταλλεύονται ή μας προδίδουν, αισθανόμαστε απογοητευμένοι και αυτό είναι το θέμα του σημερινού άρθρου.\nΗ απογοήτευση σας φθείρει με αργό αλλά σταθερό ρυθμό μέχρι που έρχεται η στιγμή που αναγκάζεστε να ξυπνήσετε. Ωστόσο, μέχρι να έρθει εκείνη η στιγμή, θα περάσετε από μια σειρά περίπλοκων και συναισθηματικά δύσκολων φάσεων που θα σας κάνουν να αναρωτηθείτε ορισμένα πράγματα.\nΘα πρέπει να τονίσουμε ότι η απογοήτευση δεν είναι απαραίτητα και το πρώτο βήμα για ένα χωρισμό. Μας επιτρέπει να δούμε τα πράγματα με μια πιο ρεαλιστική ματιά έτσι ώστε να μπορέσουμε να αναπτύξουμε μια πιο ώριμη προσέγγιση στις καταστάσεις της ζωής.\nΑς το δούμε πιο αναλυτικά:\nΌταν η αγάπη είναι τυφλή και η απογοήτευση σας ανοίγει τα μάτια\nΚάτι που συμβαίνει πολύ συχνά όταν είμαστε νέοι: μπαίνουμε σε σχέσεις στις οποίες εξιδανικεύουμε το σύντροφό μας σε τέτοιο βαθμό ώστε δεν μπορούμε να δούμε τα ελαττώματά του καθώς τον έχουμε τοποθετήσει σε ένα τόσο υψηλό βάθρο.\nΗ καθημερινότητα μας υπενθυμίζει ότι η τελειότητα δεν υπάρχει και αυτό δεν είναι κάτι κακό. Ο καλύτερος τρόπος -και ο μοναδικός- για να ζήσουμε σε μια σχέση είναι να βλέπουμε τα πράγματα όπως ακριβώς είναι.\nΚανείς δεν είναι τέλειος, ούτε ο σύντροφός μας αλλά ούτε κι εμείς οι ίδιοι. Όλοι κάνουμε λάθη και όλοι έχουμε ατέλειες και ελαττώματα.\nΑυτές οι πρώτες απογοητεύσεις μας ανοίγουν τα μάτια προκειμένου να κατανοήσουμε ότι για να ευδοκιμήσει μια σχέση θα πρέπει και τα δυο μέλη να επενδύσουν σε αυτή ισόβαθμα.\nΤα σφάλματα μπορούν να διορθωθούν. Τα λάθη μας διδάσκουν πολύτιμα μαθήματα και τα ελαττώματά μας μάς υπενθυμίζουν ότι όλοι είμαστε άνθρωποι.\nΓνωρίζουμε επίσης ότι υπάρχουν μερικές απογοητεύσεις και λάθη που δεν είναι εύκολο να συγχωρεθούν.\nΗ απογοήτευση που σας φθείρει και σας πληγώνει\nΜερικές φορές παρουσιάζονται ορισμένα γεγονότα, λεπτομέρειες, λέξεις και δράσεις που μας ανοίγουν πραγματικά τα μάτια και ορισμένες φορές πολύ ξαφνικά και καταλαβαίνουμε ότι η συμπεριφορά κάποιου ανθρώπου δεν είναι αυτή που περιμέναμε.\nΚατά πάσα πιθανότητα, κανείς δεν θα μπορέσει να ανταποκριθεί πλήρως στις προσδοκίες μας επειδή όπως αναφέραμε και παραπάνω, στην αγάπη συνηθίζουμε να εξιδανικεύουμε το χαρακτήρα του συντρόφου μας.\nΗ αγάπη δεν πρέπει ποτέ να προσφέρεται στα τυφλά. Είναι ακόμη πιο περίπλοκο όταν μιλάμε για συναισθήματα καθώς αναφερόμαστε σε μια κατάσταση που είναι δύσκολο να ελέγξουμε, όπως το να ελέγξουμε το πώς αισθανόμαστε.\nΜπορούμε να δεχτούμε την απογοήτευση, να συγχωρήσουμε ένα λάθος ή και πέντε. Ωστόσο, αν συνεχιστεί αυτή η κατάσταση θα αναγκαστούμε να πάρουμε μια απόφαση. Η απογοήτευση όχι μόνο σας φθείρει αλλά καταστρέφει και διαλύει την αυτοεκτίμησή σας. Πρέπει να το ξεκαθαρίσουμε αυτό.\nΔιαβάστε επίσης: Ακολουθήστε τη δική σας ευτυχία, όχι αυτή που λένε οι άλλοι\nΈχω κουραστεί να απογοητεύομαι συνεχώς\nΔεν χρειάζεται να φτάσετε σε τέτοιες ακρότητες. Όταν η καρδιά σας έχει κουραστεί να υπομένει όλες αυτές τις απογοητεύσεις, είτε σφραγίζει είτε υποκύπτει και αποδέχεται την κατάσταση ως έχει.\nΠοτέ δεν πρέπει να αφήνουμε τον εαυτό μας να μπαίνει σε τέτοιες καταστάσεις· όπως όταν ανεχόμαστε την απογοήτευση σε σημείο που πιστεύουμε ότι είναι κάτι “φυσιολογικό” και ότι το καλύτερο πράγμα που μπορούμε να κάνουμε είναι να την ανεχτούμε και να κλείσουμε το στόμα μας.\nΔεν έχει σημασία αν είναι ο σύντροφός σας, οι γονείς σας, οι φίλοι σας ή ακόμη και τα παιδιά σας. Αν δεν υπάρχει καθόλου σεβασμός και η πρόθεση για να κάνουν κακό είναι προφανής είναι επειδή δεν κατανοούν την έννοια του σεβασμού ή της αγάπης. Έχει έρθει η ώρα να αντιδράσετε ηχηρά.\nΘα πρέπει να σκεφτείτε τον τρόπο που θα αντιμετωπίσετε την κατάσταση από την πρώτη φορά που θα απογοητευτείτε. Μόλις τα μάτια σας αντικρίσουν την πραγματικότητα, θα πρέπει να αντιμετωπίσετε αυτό που σας πληγώνει και να συνειδητοποιήσετε ότι αυτή η συμπεριφορά δεν είναι ο σωστός τρόπος για να δημιουργηθεί μια σχέση.\nΑνακαλύψτε: Μάθετε να απελευθερώνεστε: μόνο εσείς γνωρίζετε αυτά που ζήσατε\nΑν κάτι σας ενοχλεί, προσπαθήστε να ανακαλύψετε τι είναι αυτό και αφήστε το να βγει έξω. Αν κάτι σας απογοητεύει, μιλήστε για αυτό και βρείτε στρατηγικές που θα σας βοηθήσουν να το αποφύγετε την επόμενη φορά.\nΑν η απογοήτευση συνεχίζεται, θα χρειαστεί να δώσετε μια πιο δυναμική απάντηση. Διαφορετικά θα καταλήξετε πολύ πληγωμένοι και κατακερματισμένοι.\nΜην αφήσετε να σας συμβεί κάτι τέτοιο.\nΟι κωματώδεις σχέσεις θα σας καταστρέψουν\nΒρεθήκατε ποτέ χαμένοι σε κωματώδεις σχέσεις; Μιλάμε για τις σχέσεις στις οποίες αισθάνεστε παγιδευμένοι και δε μπορείτε να πάτε πίσω, ούτε μπροστά...\nClark, M. S., & Monin, J. K. (2006). Giving and receiving communal responsiveness as love. The new psychology of love, 2.\nCole, T. (2001). Lying to the one you love: The use of deception in romantic relationships. Journal of Social and Personal Relationships, 18(1), 107-129.\nRamal, R. (2005). Love, self-deception, and the moral” must”. Philosophy and Literature, 29(2), 379-393.


H ανάσα μας: 09/15/08\nένα ταπεινό δένδρο...\nΣτη φωτογραφία στη δεξιά πλευρά της κάνει την παρουσία της μια χαρουπιά, απομεινάρι σήμερα στο χωριό μου, άλλης εποχής και άλλης οικονομίας\nΕδώ και λίγες ώρες η βροχή ξεπλένει τα χρώματα, τις μυρωδιές και τις εικόνες του καλοκαιριού, όλα στο διαλύονται στο νερό, τα τζιτζίκια, οι γρύλοι, τα τριζόνια, ο ιδρώτας που κολλά απάνω σου, οι πανσέληνοι που φώτισαν τις νύχτες, ακόμα και τα συνήθη χρωματιστά σύνολα από σωσίβια, σαγιωνάρες και καρπούζια έξω από τα καταστήματα θερινών αναγκών. Αυτά εδώ στη Μακεδονία, γιατί στην Κρήτη τέτοιες μέρες είχαμε τον καιρό των χαρουπιών, πανέμορφο δένδρο η χαρουπιά βρίσκονταν εκεί που τίποτα άλλο δεν φύτρωνε, ο καρπός άφθονος και φτηνός προορίζονταν για τα ζώα (την περίοδο της κατοχής έσωσε πολλά παιδιά από την πείνα), σε αντίθεση με το λάδι ή τη σταφίδα που φυλάγονταν καλά σε ασφαλείς αποθήκες τα χαρούπια τα καημένα έκαναν σωρούς τεράστιους μέσα στα τσουβάλια τους σε αυλές και δρόμους προς μεγάλη χαρά των μικρότερων που σκαρφαλώναμε πάνω τους με άνεση αναρριχητών, όλα αυτά μέχρι να έρθει ο έμπορος με το τεράστιο φορτηγό του να τα εξαφανίσει. Σήμερα οι χαρουπιές είναι μόνο στα ψαγμένα φυτώρια και προορίζονται για βεράντες και αυλές.\nΚερωνιά, Κεραθιά, Χαρουπιά\nΔένδρο που όπως αποδεικνύει η μακρά πορεία του ανά τους αιώνες έρχεται στην επικαιρότητα μόνο σε περιόδους πολέμων, λιμών και σιτοδειών που η τροφή είναι λιψή και δυσεύρετη. Πολύ θρεπτικό φυτό που είχε εισαχθεί στην Ελλάδα στην αρχαιότητα - ίσως όμως να ήταν και ιθαγενές στην Κρήτη και στη Ρόδο. Το επιστημονικό του όνομα (Ceratoni Asiliqua) προέρχεται από το "κέρατον", που υποδηλώνει και τη μορφή που έχει ο καρπός. "Ξυλοκέρατο" ή "Τσεράτσι" ονομάζουν τον καρπό στη Μάνη.\nΤο δένδρο ήταν πολύ γνωστό στη Συρία και στην Ιουδαία την εποχή του Χριστού, (αναφορά στην παραβολή του Ασώτου).\nΟι ξεραμένοι σπόροι χρησίμευαν στην Αφρική σαν βαρίδια για το ζύγισμα των μπαχαρικών και στις Ινδίες για να ζυγίζουν το χρυσάφι και τα πετράδια. Από αυτό προέρχεται και η μονάδα βάρους "καράτι", που χρησιμοποιείται σήμερα για τα κοσμήματα. Το βάρος του σπόρου της χαρουπιάς κυμαίνεται ομοιόμορφα μεταξύ 189 και 205 χιλιοστών του γραμμαρίου και το σημερινό καράτι έχει επίσημα καθορισθεί στα 200 χιλιοστά του γραμμαρίου.\nΟ Πλίνιος (μοναδικός συγγραφέας Φυσικής Ιστορίας στο Λατινικό κόσμο) περιγράφει τα γλυκά φασόλια της χαρουπιάς σαν τροφή για τα γουρούνια. Ο Θεόφραστος (γνώστης Βοτανικής) περιέγραψε την χαρουπιά με μεγάλη ακρίβεια, ίσως γιατί δεν τη γνώριζαν οι αναγνώστες του από δική τους αντίληψη. Με την προσοχή που τον διακρίνει, ο Θεόφραστος παρατήρησε σωστά πως οι καρποί της βγαίνουν από τον κορμό του δένδρου, κι αυτό γιατί τα λουλούδια φυτρώνουν πάντοτε στις μασχάλες των φύλλων ή απ' ευθείας από τα παλιά κλαδιά.\nΤα χαρούπια κατάφεραν να θρέψουν όχι μόνο τον Ιωάννη το Βαπτιστή στην έρημο αλλά και χιλιάδες παιδιά κατά τη διάρκεια του Δευτέρου Παγκοσμίου Πολέμου. Κι αυτό διότι στην άσχημη, σκουρόχρωμη και ζαρωμένη σάρκα τους περιέχουν τα δέκα σπουδαιότερα άλατα και ιχνοστοιχεία και περίπου 8/10 πρωτεΐνη, ασβέστιο, φώσφορο, σίδηρο και βιταμίνες.\nΒράζοντας τα χαρούπια παρασκευάζουμε από το μέλι που υπάρχει στο εσωτερικό του ένα απλό υδατώδες εκχύλισμα, το "χαρουπόμελο" το οποίο και χρησιμοποιούσαν ως κύρια γλυκαντική ουσία. Πολλοί την ίδια ακριβώς περίοδο τα φούρνιζαν, τα άλεθαν και ανακάτευαν τη σκόνη τους με το λιγοστό αλεύρι για την παρασκευή του απαραίτητου για την οικογένεια ψωμιού. Οι Τούρκοι παρασκεύαζαν το καλοκαίρι από το "μέλι" των χαρουπιών ένα δροσιστικό σερμπέτι που σέρβιραν με χιόνι ή κρύο και ονόμαζαν "χαρουπάδα" ή "χαρουπιά". Ο σπόρος της χαρουπιάς αντικατέστησε στο παρελθόν ακόμα και τον καφέ, καβουρντιζόμενος με αμύγδαλα και ρεβύθια. Εάν κάποιος κόψει στα δύο τον καρπό του ώριμου χαρουπιού θα διαπιστώσει ότι στάζει μέλι, το οποίο μάλιστα θυμίζει έντονα γεύση σοκολάτας. Το αφέψημα από κοπανισμένα χαρούπια είναι ιδανικό για τα παιδιά που πάσχουν από βροχίτιδα και κοκίτη. Βρασμένα επίσης μαζί με ξερά σύκα και σταφίδες χρησιμοποιούνται ως άριστο αντιβηχικό φάρμακο. Στην ιδιαίτερη πατρίδα μας στον Πύργο αρκετές χαρουπιές υπήρχαν στον Μπέρτσο ή Πέρτσο στην περιοχή όπου ο Λάκος. Η συγκομιδή τους γινόταν στο τέλος του καλοκαιριού, που είναι η εποχή ωρίμανσης.\nΈκοβαν στη μέση τα "ξυλοκέρατα" και τα τοποθετούσαν σε κουτιά τα οποία είχαν ντύσει με λαδόκολλα. Τα κατανάλωναν κατά τη διάρκεια του χειμώνα όταν είχαν πλέον ζαχαρώσει. Επίσης τα ξυλοκέρατα ήταν η βασική τροφή των γουρουνιών στη Μάνη.\n- Εφημερίδα Καθημερινή 22-9-96 και\n- Ελμουτ Μπάουμαν "Η ΕΛΛΗΝΙΚΗ ΧΛΩΡΙΔΑ" στο μύθο, στην τέχνη, στη λογοτεχνία.\nΑναρτήθηκε από giorgos_st στις 10:32 π.μ. 6 σχόλια: Σύνδεσμοι σε αυτήν την ανάρτηση


Ice Ride ποδηλατοδράση για την Αρκτική – EnergyIn\nIce Ride ποδηλατοδράση για την Αρκτική\nΑπειλητικό ροζ χιόνι\nShell: Σταματούν οι γεωτρήσεις πετρελαίου στην Αλάσκα\nΗ Greenpeace, την Κυριακή 15 Σεπτεμβρίου, διοργανώνει σε 75 πόλεις σε όλο τον κόσμο τη μεγαλύτερη δράση με ποδήλατο στην ιστορία για την προστασία της Αρκτικής.\nΤο Ice Ride θα ξεκινήσει με ποδηλατοπορεία από το Σύνταγμα, στις 17.30 το απόγευμα, η οποία θα καταλήξει στον Μπάτη Παλαιού Φαλήρου, με σκοπό τη λήψη μίας ομαδικής φωτογραφίας που θα κάνει το γύρο του κόσμου. Θα ακολουθήσει εκδήλωση με παράλληλα δρώμενα και δραστηριότητες για μικρούς και μεγάλους. Στόχος της δράσης είναι να αναδείξει τη σημασία του ευάλωτου συστήματος της Αρκτικής για το κλίμα της Γης, την ώρα που αυτό απειλείται από μεγάλες πετρελαϊκές εταιρείες. Παράλληλα, επιδιώκει να αναδείξει άλλες λύσεις, όπως ένας διαφορετικός, βιώσιμος τομέας μεταφορών, που συμβάλλουν καθοριστικά στο να σπάσουμε την εξάρτησή μας από το πετρέλαιο και να αποφύγουμε τη μη αναστρέψιμη υπερθέρμανση του πλανήτη.\nΗ 15η Σεπτεμβρίου αναμένεται να ανακοινωθεί για φέτος η ελάχιστη ποσότητα πάγου της θερινής περιόδου στην Αρκτική (sea ice minimum). Είναι επίσης η ημέρα που ξεκινάει η εβδομάδα χωρίς αυτοκίνητο. Τι καλύτερο από μία ποδηλατοδρομία, χρησιμοποιώντας δηλαδή το πλέον ειρηνικό, έξυπνο και οικολογικό μέσο μεταφοράς, για την ανάδειξη της ανάγκης προστασίας του πλανήτη από την καταστροφική εξάρτηση από τα ορυκτά καύσιμα;\n«Η εμμονή σε όλο και περισσότερο πετρέλαιο έχει φέρει τον πλανήτη ένα βήμα πριν την αμετάκλητη καταστροφή, ενώ ταυτόχρονα υπονομεύει άλλες επιλογές, όπως είναι η εξοικονόμηση ενέργειας και ένας πιο βιώσιμος τομέας μεταφορών με επίκεντρο τον άνθρωπο – και όχι το αυτοκίνητο» ανέφερε ο Τάκης Γρηγορίου, υπεύθυνος για θέματα ενέργειας στο ελληνικό γραφείο της Greenpeace. «Παράλληλα, αυτό που συμβαίνει στην Αρκτική μοιάζει ιδιαίτερα οικείο και στην Ελλάδα: άπληστες επιχειρήσεις και ανεύθυνοι πολιτικοί θέτουν σε κίνδυνο το περιβάλλον και τις ζωές μας προς χάριν του βραχυπρόθεσμου κέρδους, αγνοώντας το συλλογικό συμφέρον. Συνεπώς, η Αρκτική βρίσκεται στην πρώτη γραμμή της άμυνας και ανάγεται σε σύμβολο για ένα ασφαλέστερο και καθαρότερο μέλλον με περισσότερη ευημερία για όλους» συνέχισε ο Τάκης Γρηγορίου.\nΟ πάγος της Αρκτικής αντανακλά την ηλιακή ακτινοβολία πίσω στο διάστημα, σταθεροποιώντας το κλίμα της Γης και διατηρώντας την έτσι “δροσερή”. Ό,τι συμβαίνει στην Αρκτική επηρεάζει τη ζωή και το μέλλον όλων μας. Τα τελευταία 30 χρόνια, ο θαλάσσιος πάγος της Αρκτικής έχει μειωθεί κατά 75%, κυρίως εξαιτίας της καύσης πετρελαίου και άλλων ορυκτών καυσίμων. Οι πάγοι λιώνουν με τόσο γρήγορους ρυθμούς που οι επιστήμονες προειδοποιούν πως έχουμε μόλις λίγα χρόνια μπροστά μας για να σταματήσουμε μία μη-αναστρέψιμη διαδικασία υπερθέρμανσης του πλανήτη. Οι επιπτώσεις της υπερθέρμανσης θα είναι ιδιαίτερα σοβαρές στην Ελλάδα, που θα χάσει το εύκρατο κλίμα της, ένα από τα καλύτερα και πιο ήπια του κόσμου.\ntags: Ice Ride Αρκτική ποδηλατοδράση\nπροηγούμενο H Krannich Solar επεκτείνεται στην Κυπριακή αγορά\nεπόμενο Χωρίς αξιοποίηση των σύστημα εισροών-εκροών


Ελλάδα προσφυγικό: Τι απαντάει ο Περιφερειάρχης για το επίμαχο βίντεο [vid] | Flash.gr\nFlash.gr / Πολιτική / Ελλάδα προσφυγικό: Τι απαντάει ο Περιφερειάρχης για το επίμαχο βίντεο [vid]\nΕλλάδα προσφυγικό: Τι απαντάει ο Περιφερειάρχης για το επίμαχο βίντεο [vid]\nΕλλάδα προσφυγικό: Τι απαντάει ο Περιφερειάρχης Βορείου Αιγαίου σχετικά με το επίμαχο βίντεο με τις απαξιωτικές εκφράσεις κατά του πρωθυπουργού αλλά και στα πυρά Πέτσα ότι είναι «γραφικός και επικίνδυνος».\nFLASH TEAM 27.02.2020 | 09:07\nΠροσφυγικό: Τι απαντάει ο Περιφερειάρχης για το επίμαχο βίντεο - «Επικίνδυνος ο Μουτζούρης» λέει ο Πέτσας\nΕλλάδα προσφυγικό: Σε μετωπική σύγκρουση κυβέρνησης – Περιφερειάρχη Βορείου Αιγαίου οδήγησαν τα εκτεταμένα επεισόδια που σημειώθηκαν στα νησιά επί τρεις μέρες εξαιτίας της κυβερνητικής επιμονής στο σχέδιο για κλειστές δομές. Μπορεί η κυβέρνηση να αναγκάστηκε σε άτακτη υποχώρηση προσκαλώντας τους αιρετούς σε διάλογο στο Μαξίμου, αλλά ο Κώστας Μουτζούρης αρνήθηκε να μετάσχει προτού φύγουν τα ΜΑΤ. Ένα βίντεο στο οποίο συνομιλεί με κυβερνητικό αξιωματούχο και μιλάει απαξιωτικά για τον πρωθυπουργό έβαλε μπουρλότο στις σχέσεις του με την κυβέρνηση ενώ τη σκυτάλη πήρε ο κυβερνητικός εκπρόσωπος με προσωπικές κατηγορίες κατά του Περιφερειάρχη.\nΠέτσας: Γραφικός κι επικίνδυνος ο Μουτζούρης – Στο τραπέζι και το σενάριο της παραίτησης\nΟ κ. Μουτζούρης αποτελεί μια κατηγορία από μόνος του. Καμία συζήτηση από δω και πέρα με τον κ. Μουτζούρη», δήλωσε ο κ. Πέτσας στον ΣΚΑΪ, ενώ προσέθεσε πως ακόμα κι αν ζητήσει συγγνώμη δεν θα γίνει δεκτή γιατί θα είναι υποκριτική. «Τί συζήτηση να κάνετε με αυτόν τον άνθρωπο», συμπλήρωσε ο κυβερνητικός εκπρόσωπος τονίζοντας πως ο κ. Μουτζούρης θα αναλάβει τις ευθύνες των πράξεών του.\n«Δεν είναι πλάκα.» θέλησε να επισημάνει ο κ. Πέτσας, λέγοντας ότι ο ίδιος ο Μουτζούρης είπε ότι δεν θα έρθει στη σύσκεψη για το θέμα των κλειστών δομών, αλλά και η κυβέρνηση δεν θα τον καλούσε μετά από τα τελευταία γεγονότα. Σε ερώτηση αν θα ζητηθεί η παραίτησή του από την κυβέρνηση, είπε «αυτό θα το δούμε. Όλα είναι στο τραπέζι. Θα εξετάσουμε όλες τις ευθύνες του».\nΜουτζούρης: Επρόκειτο για ιδιωτική συνομιλία\nΣε δηλώσεις του σε τηλεοπτικά μέσα ο Περιφερειάρχης δικαιολόγησε τη στάση του λέγοντας που η συνομιλία στο επίμαχο βίντεο ήταν ιδιωτική κι έγινε σε φορτισμένο κλίμα μέσα σε στρατόπεδο όπου ο ίδιος προσπαθούσε να αποτρέψει έκτροπα. «Υπήρχαν υπερβολικές λέξεις αλλά είχα φάει ένα καπνογόνο» είπε ο κ. Μουτζούρης, ενώ κληθείς να σχολιάσει τις αναφορές Πέτσα δήλωσε: «Τους ενοχλεί που είχα κατέβει ως ανεξάρτητος υποψήφιος και δεν ήμουν αυτός που είχαν επιλέξει».\nΤο επίμαχο βίντεο που οδήγησε στην ακύρωση της συνάντησης Μητσοτάκη – Μουτζούρη\nΑργά τη νύχτα εμφανίστηκε video στο οποίο ο Κ. Μουτζούρης φέρεται – σύμφωνα με πληροφορίες- να συζητά με τον υπουργό Επικρατείας κ. Γεραπετρίτη και ακούγεται η εξής στιχομυθία: «Διαβάζω σε σάιτ ότι είναι οργισμένος ο πρωθυπουργός με τον Μουτζούρη. «Ε, λοιπόν, κι εγώ σου λέω, να κι αν είναι οργισμένος ο πρωθυπουργός μαζί μου. Και τί έγινε;». Για να προσθέσει: «Με κάλεσε αύριο, εγώ δεν έρχομαι αύριο. Τί θα μου κάνει; Θα με κλείσει φυλακή; Ας με κλείσει…». Ο κ. Μουτζούρης, ακούγεται επίσης να χαρακτηρίζει ως «στρατό κατοχής» και «μισθοφόρους του Ερντογάν» τα ΜΑΤ που έσπευσαν στα νησιά.\nΚυβερνητικές πηγές: «Θα συνομιλήσουμε με τους υπόλοιπους αυτοδιοικητικούς»\nΜετά τη δημοσίευση του επίμαχου βίντεο, κυβερνητικές πηγές, σχολίαζαν πως «μετά αυτή τη χυδαία συμπεριφορά, δεν έχουμε να πούμε κάτι με τον κ. Μουτζούρη. Θα συνομιλήσουμε με τους υπόλοιπους αυτοδιοικητικούς» για να προσθέσουν: «Είναι κρίμα για τα νησιά να είναι σε αυτήν τη δύσκολη συγκυρία περιφερειάρχης ο κ. Μουτζούρης».\nΜάλιστα, σύμφωνα με κυβερνητικές πηγές, το βίντεο το οποίο είναι δημοσιευμένο σε μία ανώνυμη σελίδα του YouTube με τίτλο «not me» δεν αποκλείεται να είναι "Έμπνευσης και σκηνοθεσίας" του ίδιου του περιφερειάρχη καθώς είναι δύσκολο να μην έχει αντιληφθεί ο ίδιος τη μαγνητοσκόπηση, ενώ πάντα σύμφωνα με κυβερνητικούς κύκλους ο κ. Μουτζούρης συστηματικά προσπαθεί «να χαϊδέψει τα αυτιά των ψηφοφόρων της περιφέρειας του».\n«Δεν θα συμμετάσχω αύριο στην συνάντηση με τον Πρωθυπουργό καθότι περιμένω να δω την πλήρη αποχώρηση των ΜΑΤ αύριο και θα ζητήσω να αρθεί η επίταξη των περιοχών» είχε δηλώσει νωρίτερα ο περιφερειάρχης Β. Αιγαίου, Κ. Μουτζούρης. Επίσης όπως πρόσθεσε ο κ. Μουτζούρης μιλώντας στο Kontra Channel «οι κάτοικοι ζητούν διάλογο από μηδενική βάση που θα έχει ως πρώτο στοιχείο την μαζική αποχώρηση μεταναστών από τα νησιά».\nΜηταράκης: Να ζητήσει συγγνώμη ο κ. Μουτζούρης\nΟ κόσμος στα νησιά έχει ξεσηκωθεί με ψευδή στοιχεία, με αποτέλεσμα «να ενωθούν τα δύο άκρα, οι ακροδεξιοί και οι ακροαριστεροί», τόνισε ο Νότης Μηταράκης και υπογράμμισε πως στόχος της κυβέρνησης παραμένει η μεταφορά των μεταναστών στην ενδοχώρα, προκειμένου να αποσυμφορηθούν τα νησιά. Μιλώντας στην εκπομπή «Κοινωνία Ώρα MEGA», ο υπουργός Μετανάστευσης και Ασύλου υπογράμμισε πως η κυβέρνηση είναι από την πρώτη στιγμή στο τραπέζι των συζητήσεων με τις τοπικές κοινωνίες. «Δεν έχει υπάρξει ουσιαστικός αντίλογος» υπογράμμισε.\nΕξάλλου καταδίκασε τα επεισόδια που σημειώθηκαν στα νησιά, κάνοντας λόγο για ακραίες συμπεριφορές, τονίζοντας ότι οι εικόνες με την επίθεση εναντίον των αστυνομικών δυνάμεων στα ξενοδοχεία «θύμισε» εμφύλιο πόλεμο. Κλείνοντας, ο κ. Μηταράκης υποστήριξε ότι ο κ. Μουτζούρης θα πρέπει να επικοινωνήσει με τον πρωθυπουργό Κυριάκο Μηταράκη και να του ζητήσει συγγνώμη για την πρόσφατη συμπεριφορά του.


Δύο χρόνια φυλάκιση - Onsports.gr\nΑγγελική Βύζικα 18 Μαρτίου 2011, 15:30\nΔύο χρόνια φυλάκιση\nΣχεδόν πέντε χρόνια μετά την αποκάλυψη της υπόθεσης ντόπινγκ «Πουέρτο», δικαστήριο της Μαδρίτης ζήτησε τη φυλάκιση 2 ετών, των πέντε ατόμων, που εμπλέκονται στην υπόθεση.\nΣυμπεριλαμβανομένου και του Δρ. Οφεμιάνο Φουέντες, που κατηγορείται, όπως κα οι υπόλοιποι, για εγκληματική ενέργεια κατά της δημόσιας υγείας.\nΣτο κατηγορητήριο ο Εισαγγελέας επισημαίνει ότι ο Φουέντες και ο αιματολόγος Χοσέ Μερίνο Μπάτρες «χρησιμοποίησαν τεχνικές που αυξάνουν την αποτελεσματικότητα των ποδηλατών και πρόσφεραν τις υπηρεσίες τους στους αθλητές με αντάλλαγμα οικονομικά οφέλη.\n10 λεπτά πριν Παναθηναϊκός: Την Πέμπτη η επιτροπή σωτηρίας, που θα «τρέξει» την ΠΑΕ\n26 λεπτά πριν Ολυμπιακός: Κοντά στην... επιστροφή ο Καμπιάσο\n42 λεπτά πριν Ο πιο καλός ο… πρεσβευτής!\n56 λεπτά πριν ΑΕΚ: Γουστάρει σαν... τρελός ο Λάζαρος